open-index/open-wikipedia-markdown huggingface dataset:
അൺസൈക്ലോപീഡിയ

**അൺസൈക്ലോപീഡിയ**(Uncyclopedia) അല്ലെങ്കിൽ Content free encyclopedia എന്നത് വിക്കിപീഡിയക്ക് പാരഡി എന്ന നിലയിൽ പ്രവർത്തിക്കുന്ന ഒരു വെബ്‌സൈറ്റ് ആണ്‌. 2005-ൽ ആണിത് നിലവിൽ വന്നത്. ഇംഗ്ലീഷ് ഭാഷയിലാണ്‌ ഇതിന്റെ ആദ്യ പതിപ്പ് പുറത്തുവന്നതെങ്കിലും നിലവിൽ 50-ഓളം ഭാഷകളിൽ  ഇത് നിലവിലുണ്ട്. ഇതിന്റെ ഇംഗ്ലീഷ് പതിപ്പിൽ മാത്രം 30,000-ത്തിൽ അധികം ലേഖനങ്ങളുണ്ട് . 
## അവലംബം


വർഗ്ഗം:വെബ്സൈറ്റുകൾ
വർഗ്ഗം:മീഡിയവിക്കി സോഫ്റ്റ്‌വേർ ഉപയോഗിക്കുന്ന വെബ്സൈറ്റുകൾ
പോസിക്സ്

യുണിക്സുമായി താദാമ്യമുള്ള സോഫ്റ്റ്വെയറുകളിൽ ഉപയോഗിക്കുന്നതിനായുള്ള ആപ്ലിക്കേഷൻ പ്രോഗ്രാമിങ്ങ് ഇന്റർഫേസസ്സ് നിർവചിക്കുന്നതിനായുള്ള ഐ.ഇ.ഇ.ഇ. മാനദണ്ഡകുടുബത്തിനെ മൊത്തത്തിൽ പറയുന്ന പേരാണ്‌ **പോസിക്സ്** (**POSIX**, അതായത് "Portable Operating System Interface for Unix"). ഏത് ഓപ്പറേറ്റിങ്ങ് സിസ്റ്റത്തിനും ഈ മാനദണ്ഡം ഉൾപ്പെടുത്താമെങ്കിലും യുണിക്സിന്റെ വകഭേദങ്ങളിൽ ഉപയോഗിക്കപ്പെടുന്ന ഷെൽ, യൂറ്റിലിറ്റികളുടെ ഇന്റർഫേസുകൾ എന്നിവ ഇതിൽ ഉൾപ്പെടുന്നു IEEE Std 1003.1-1988 എന്നായിരുന്നു ഇതിന്റെ പൂർവ്വകാല നാമം, സൂചിപ്പിക്കുന്നതുപോലെ തന്നെ 1988 ലാണ്‌ ഇത് പുറത്തിറങ്ങിയത്. 1985 ന്റെ അടുത്ത് തുടങ്ങിയ പദ്ധതിയിൽ നിന്നാണ്‌ ഇത് ഉരുത്തിരിഞ്ഞ് വന്നത്. ഐഇഇഇയുടെ വ്യാപാരമുദ്ര കൂടിയാണ് പോസിക്സ്. പോസിക്സ് എന്നത് ആപ്ലിക്കേഷന് വേണ്ടിയും സിസ്റ്റം ഡെവലപ്പർക്ക് വേണ്ടിയും ഉപയോഗിക്കാൻ ഉദ്ദേശിച്ചുള്ളതാണ്.
## പേര്
യഥാർത്ഥത്തിൽ, "പോസിക്സ്" എന്ന പേര് 1988-ൽ പുറത്തിറക്കിയ ഐ.ഇ.ഇ.ഇ. സ്റ്റാൻഡേർഡ് 1003.1-1988-നെ സൂചിപ്പിക്കുന്നു. പോസിക്സ് മാനദണ്ഡങ്ങളുടെ കൂട്ടത്തെ മുൻപ് ഐ.ഇ.ഇ.ഇ. 1003 എന്നായിരുന്നു സൂചിപ്പിച്ചിരുന്നത് ഇതിന്റെ അന്തർദേശീയ മാനദണ്ഡം ഐഎസ്ഒ/ഐഇസി(ISO/IEC) 9945 എന്നും.

1984-ൽ /usr/group അസോസിയേഷനിലെ അനുബന്ധ പ്രവർത്തനങ്ങളിൽ നിന്ന് ആരംഭിച്ച ഒരു പ്രോജക്റ്റിൽ നിന്നാണ് മാനദണ്ഡങ്ങൾ ഉയർന്നുവന്നത്. ഐ.ഇ.ഇ.ഇ.-IX എന്ന് മുൻപ് അറിയപ്പെട്ട് ഇതിന്‌ ഓർമ്മിക്കാൻ എളുപ്പമുള്ള ഒരു പേര് നിർദ്ദേശിക്കാനുള്ള ഐ.ഇ.ഇ.ഇ. യുടെ ആവശ്യപ്രകാരം റിച്ചാർഡ് സ്റ്റാൾമാനാണ്‌ പോസിക്സ് (POSIX) എന്ന പേര് നിർദ്ദേശിച്ചത്.
## അവലംബം


വർഗ്ഗം:ഐ.ഇ.ഇ.ഇ. മാനദണ്ഡങ്ങൾ
വർഗ്ഗം:യുണിക്സ്
റീസസ് കുരങ്ങ്

പഴയ ലോക കുരങ്ങന്മാർ എന്നറിയപ്പെടുന്ന കുടുംബത്തിലെ ഏറ്റവുമധികം അറിയപ്പെടുന്ന ഇനങ്ങളിലൊന്നാണ് **റീസസ് കുരങ്ങ്**. 

ആൺകുരങ്ങിന് ശരാശരി 53 സെന്റീമീറ്റർ ഉയരവും 7.7 കിലോഗ്രാം ഭാരവുമുണ്ട്. താരതമ്യേന ചെറുതായ പെണ്ണിന് ശരാശരി 47 സെന്റീമീറ്റർ ഉയരവും 5.3 കിലോഗ്രാം ഭാരവുമുണ്ടാകും. തവിട്ട് നിറമോ ചാര നിറമോ ആണ് ഇവക്ക്. രോമങ്ങളില്ലാത്ത മുഖത്തിന് പിങ്ക് നിറമാണ്. 20.7 മുതൽ 22.9 സെന്റീമീറ്റർ വരെ ശരാശരി നീളമുള്ള വാലുകളാണ് ഇവയുടേത്. 25 വർഷത്തോളം ഇവ ജീവിക്കുന്നു.

വടക്കേ ഇന്ത്യ, ബംഗ്ലാദേശ്, പാകിസ്താൻ, ബർമ, തായ്‌ലന്റ്, അഫ്ഗാനിസ്ഥാൻ, തെക്കൻ ചൈന, തുടങ്ങിയവയവയാണ് റീസസ് കുരങ്ങിന്റെ സ്വദേശം.

## അവലംബം
പ്രത്യുൽപ്പാദനം

ലഘുചിത്രം|മനുഷ്യ പുനരുൽപാദനത്തിന്റെ ഘട്ടങ്ങളും പ്രക്രിയകളും.
പുതിയ ജീവികളെ സൃഷ്ടിക്കുന്ന (വംശവർദ്ധനം) ജൈവീക പ്രക്രിയയാണ് **പ്രത്യുൽപ്പാദനം**. ജീവനുള്ള ഏതൊന്നിന്റെയും അടിസ്ഥാന പ്രത്യേകതകളിലൊന്നാണ് പ്രത്യുൽപ്പാദനം. എല്ലാ ജീവികളും പ്രത്യുൽപ്പാദനത്തിന്റെ ഫലമായാണ് ഉണ്ടായത്. പ്രത്യുൽപ്പാദനത്തെ പ്രധാനമായും രണ്ടായി തരംതിരിച്ചിരിക്കുന്നു. ലൈംഗികമെന്നും അലൈംഗികമെന്നും.  

ലൈംഗിക പ്രത്യുത്പാദനത്തിൽ പങ്കാളികൾ ലൈംഗികബന്ധത്തിൽ ഏർപ്പെടുന്നതിന്റെ ഫലമായി പുരുഷന്റെ ബീജകോശം സ്ത്രീയുടെ അണ്ഡകോശവുമായി ചേർന്ന് സിക്താണ്ഡം രൂപപ്പെടുകയും ഗർഭപാത്രത്തിൽ പറ്റിപ്പിടിച്ചു വളരുകയും ചെയ്യുന്നു. ഇതിനെ ഗർഭധാരണം എന്ന്‌ വിളിക്കുന്നു. പ്രസവത്തിലൂടെ കുട്ടി പുറത്തേക്ക് വരുന്നു. ഉദ്ധരിച്ച ലിംഗത്തിലൂടെ പുംബീജം സ്‌ത്രീയുടെ യോനിയിലേക്ക് നിക്ഷേപിക്കപ്പെടുകയാണ് ഇതിൽ ഉണ്ടാവുക.  ഏകദേശം 28, 30 ദിവസം വരുന്ന ആർത്തവചക്രത്തിന്റെ ഏതാണ്ട് പകുതിയോടെ നടക്കുന്ന അണ്ഡവിസർജനകാലത്ത് ഗർഭധാരണം നടക്കാൻ സാധ്യത കൂടുതലാണ്.

അലൈംഗിക പ്രത്യുൽപ്പാദനം നടക്കുന്നതിനു് ഒരു സ്പീഷീസിലെ രണ്ട് ജിവികളുടെ ആവശ്യമില്ല. ബാക്ടീരിയകളിൽ അതിന്റെ കോശം വിഭജിക്കപ്പെട്ട് രണ്ട് ബാക്ടീരിയകളായി മാറുന്നത് അലൈംഗിക പ്രത്യുൽപ്പാദനത്തിനു് ഉദാഹരണമാണു്. ഏകകോശ ജീവികളിൽ മാത്രമല്ല അലൈംഗിക പ്രത്യുൽപ്പാദനം കാണപ്പെടുന്നത്.

സസ്യങ്ങളിൽ നല്ലൊരു ഭാഗത്തിനും അലൈംഗിക പ്രത്യുൽപ്പാദനം നടത്താൻ കഴിയുന്നവയാണ്‌.

മനുഷ്യരിൽ ലൈംഗിക പ്രത്യുത്പാദനമാണ് നടക്കുക. ആധുനിക വൈദ്യശാസ്ത്രം വളർച്ച പ്രാപിച്ചതോടുകൂടി വാടക ഗർഭധാരണം, പ്രസവം തുടങ്ങിയ രീതികൾ വികസിച്ചു വന്നിട്ടുണ്ട്. പ്രത്യുത്പാദനം വഴി ജീവിവർഗ്ഗങ്ങളിലെ ജനിതക ഘടകങ്ങൾ പുതിയ തലമുറയിലേക്ക് പകർന്നു കൊടുക്കാൻ സാധിക്കുന്നു. വ്യത്യസ്ത ജനിതക പാരമ്പര്യമുള്ളവർ തമ്മിലുള്ള ഇണചേരൽ കൂടുതൽ മികച്ച ഒരു വംശത്തിന്റെ ഉത്പാദനത്തിന് കാരണമാകുന്നു. ഇതാണ് മിശ്രവിവാഹിതരുടെ മക്കളിൽ ചില രോഗങ്ങൾ കുറഞ്ഞു കാണപ്പെടാൻ കാരണം. എന്നാൽ രക്തബന്ധം ഉള്ളവർ തമ്മിൽ ഇണച്ചേർന്നു ഉണ്ടാകുന്ന തലമുറയിൽ രോഗങ്ങൾ ഉണ്ടാകാനുള്ള സാധ്യത കൂടുതലാണ്. ഉദാ: എസ്എംഎ രോഗം 

വർഗ്ഗം:പ്രത്യുൽപ്പാദനം
വർഗ്ഗം:ലൈംഗികത
പുന്നയൂർ

തൃശ്ശൂർ ജില്ലയുടെ വടക്കേ അറ്റത്തുള്ള ഒരു ഗ്രാമമാണ് **പുന്നയൂർ**.ഇതിന്റെ പടിഞ്ഞാറ് ഭാഗത്ത് അറബിക്കടലാണ്. 

## സ്ഥിതിവിവരക്കണക്കുകൾ
2001 ലെ കണക്കെടുപ്പ്  പ്രകാരം ഇവിടുത്തെ ജനസംഖ്യ 17547 ആണ്. ഇതിൽ 8198 പുരുഷന്മാരും 9349 സ്ത്രീകളുമാണ്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പിക്സി

ഇംഗ്ലണ്ടിലെ ഐതിഹ്യങ്ങളിൽ കാണുന്ന ഒരു സാങ്കല്പിക ജീവിയാണ് **പിക്സി** (Pixie). ഡെവൊൺ, കോൺവാൽ എന്നിവിടങ്ങളിലും അവയുടെ പരിസര പ്രദേശങ്ങളിലുമാണ് ഇവയെ കൂടുതലായി കാണപ്പെടുന്നുവെന്നാണ്‌ സങ്കല്പം. കോൺവാളിൽ ഇവക്ക് **പിസ്കി**, **പിഗ്സി** എന്നിങ്ങനെയും പേരുകളുണ്ട്. കെൽറ്റ് ജനതയുടെ ഇടയിലാണ് ഈ സാങ്കല്പിക ജീവിയുട ഉദ്ഭവം എന്ന് കരുതപ്പെടുന്നു.

കൂർത്ത ചെവിയുള്ളവരും പച്ച വസ്ത്രവും നീളമുള്ള കൂർത്ത തൊപ്പിയും ധരിക്കുന്നവരുമായാണ് ഇവരെ പൊതുവെ ചിത്രീകരിക്കാറുള്ളത്. ഒരു വശത്തേക്ക് നീണ്ടിരിക്കുന്ന കണ്ണുകളുള്ളവരായും ഇവരെ ചിത്രീകരിക്കാറുണ്ട്. എന്നാൽ ഈ രൂപം വിക്ടോറിയൻ കാലഘട്ടത്തിൽ പ്രചാരത്തിലായതാണ്. യഥാർത്ഥ ഐതിഹ്യത്തിന്റെ ഭാഗമല്ല ഈ ചിത്രീകരണം.

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
സ്യൂസ്

ഗ്രീക്ക് പുരാണപ്രകാരം ദേവന്മാരുടെ ദേവനും ഒളിമ്പസ് പർവതത്തിന്റെ അധിപനും ആകാശത്തിന്റെയും ഇടിമിന്നലിന്റെയും ദേവനുമാണ് **സ്യൂസ്** (Zeus). ഇടിമിന്നൽ, കഴുകൻ, കാള, ഓക്ക് മരം എന്നിവയാണ് ഇദ്ദേഹത്തിന്റെ ചിഹ്നങ്ങൾ. ഗ്രീക്ക് കലാകാരന്മാർ പൊതുവെ രണ്ട് രീതിയിലാണ് സ്യൂസിനെ ചിത്രീകരിച്ചിരുന്നത്. ഉയർത്തിയ കൈയ്യിൽ ഇടിമിന്നലുമായി മുന്നോട്ടായുന്നതായും സിംഹാസനത്തിൽ ഇരിക്കുന്നതായും.

ദേവരാജാവായ ക്രോണസിന്റെയും റിയയുടെയും ഏറ്റവും ഇളയ സന്താനമാണ് സ്യൂസ്. സഹോദരന്മാരായ പോസിഡോണിന്റെയും ഹേഡിസിന്റെയും സഹായത്തോടെ സ്യൂസ് പിതാവിനെ തോല്പിച്ച് രാജാവായി. മൂത്ത സഹോദരിയായ ഹീരയാണ് മിക്ക ഐതിഹ്യങ്ങളിലും സ്യൂസിന്റെ പത്നി. എന്നാൽ ഡൊഡോണയിലെ ഓറാക്കിളിൽ ഡിയോണാണ് സ്യൂസിന്റ് പത്നി. സ്യൂസിന്റെയും ഡിയോണിന്റെയും പുത്രിയാണ് അഫ്രൊഡൈറ്റ് എന്ന് ഇലിയഡിൽ പറയുന്നു. പല ദേവതമാരുമായും മനുഷ്യസ്ത്രീകളുമായും സ്യൂസിന് രഹസ്യബന്ധമുണ്ടായിരുന്നു. ഈ രഹസ്യ ബന്ധങ്ങളുടെ ഫലമായി ധീരരും ദൈവാംശമുള്ളവരുമായ അനേകം മക്കൾ സ്യൂസിനുണ്ടായി. അവരിൽ ചിലരാണ് അഥീന, അപ്പോളോ, ആർട്ടിമിസ്, ഹേംസ്, പെർസഫനി, ഡയൊനൈസസ്, പെർസിയസ്, ഹെറാക്കിൾസ്, ഹെലൻ, മിനോസ്,മ്യൂസുകൾ തുടങ്ങിയവർ. അറീസ്, ഹെബി, ഹെഫേസ്റ്റസ് എന്നിവർ സ്യൂസിന് പത്നിയായ ഹീരയിലുണ്ടായ മക്കളാണ്.

റോമൻ പുരാണങ്ങളിലെ ജൂപ്പിറ്റർ, ഇട്രസ്കൻ പുരാണങ്ങളിലെ ടിനിയ, ഹൈന്ദവ പുരാണങ്ങളിലെ ഇന്ദ്രൻ എന്നിവർ പ്രസ്തുത സംസ്കാരങ്ങളിലെ സ്യൂസിന് തുല്യരായ ദേവന്മാരാണ്.

## അവലംബം


വർഗ്ഗം:ഗ്രീക്ക് ദൈവങ്ങൾ
ഇട്രുസ്കൻ ഐതിഹ്യം

[thumb|225px|[ടൈഫൺ എന്ന ദൈവത്തിന്റെ ഇട്രുസ്കൻ ചുവർചിത്രം]]
വടക്കൻ ഇറ്റലിയിൽ ജീവിച്ചിരുന്ന ഒരു വർഗ്ഗമാണ് **ഇട്രുസ്കന്മാർ**. ഇവരുടെ ഉദ്ഭവത്തേക്കുറിച്ച് കാര്യമായ വിവരങ്ങളൊന്നും ഇന്ന് ലഭ്യമല്ല. ഈ സംസ്കാരം പിന്നീട് റോമൻ സംസ്കാരത്തിൽ ലയിച്ച് ചേരുകയും, രാഷ്ട്രീയപരമായി റോമൻ റിപ്പബ്ലിക്കിന്റെ ഭാഗമാകുകയും ചെയ്തു. പല ഇട്രുസ്കൻ വിശ്വാസങ്ങളും ആചാരങ്ങളും ആരാധനാമൂർത്തികളും പിന്നീട് റോമൻ സംസ്കാരത്തിന്റെ ഭാഗമായിത്തീർന്നു. ആദ്യകാലത്ത് പ്രവാചകന്മാർ തങ്ങൾക്ക് വെളിപ്പെടുത്തിത്തന്നതാണ് തങ്ങളുടെ മതമെന്നാണ് ഇട്രുസ്കന്മാരുടെ വിശ്വാസം.

## അവലംബം


വർഗ്ഗം:ചരിത്രം
വർഗ്ഗം:പുരാവൃത്തവിജ്ഞാനം
ദൽ തടാകം

thumb|right|150px|<center>Shikaras on Dal Lake, Jammu & Kashmir</center>
ഇന്ത്യയിലെ ശ്രീനഗറിലെ ഒരു പ്രധാന തടാകമാണ് **ദൽ തടാകം** അഥവാ **ദൽ ലേക്ക്** (Dal Lake).  ജമ്മു കാശ്മീർ ഭരണകൂടത്തിന്റെ വേനൽക്കാല വസതികൂടിയാണ് ഇവിടം. ഇത് കാശ്മീർ താ‍ഴ്വരയിലെ അനേകം തടാകങ്ങളുമായി ബന്ധിക്കപ്പെട്ടിരിക്കുന്നു. 
## പ്രത്യേകതകൾ
ഈ തടാകം വിക്ടോറിയൻ കാലഘട്ടത്തിലെ നിർമ്മാണരീതിയിൽ ഉള്ള ഹൌസ് ബോട്ടുകൾക്ക് പ്രസിദ്ധമാണ്. ഇത് ബ്രിട്ടീഷ് കാലഘട്ടത്തിൽ പണിത രീതിയിലുള്ള ബോട്ടുകളാണ്. തടാകം 18 ചതുരശ്രകിലോമീറ്റർ പ്രദേശത്ത് പരന്നു കിടക്കുന്നു. മഞ്ഞുകാലത്ത്  ഈ തടാകം മുഴുവൻ മരവിച്ച് മഞ്ഞുമൂടാറുണ്ട്.

## ചിത്രശാല


Image:Dal Lake.jpg|Dal Lake, Kashmir, India
Image:Kashmir Dal lake boat.jpg|Dal Lake boat
Image:Srinagar265.jpg|Lake houseboats


## പുറത്തേക്കുള്ള കണ്ണികൾ

*See Picture of Houseboat in Dal Lake 

*See more pics of Dal Lake at Flicker for Kashmir ; Flickr Pool and Kashmir set at Flickr

## അവലംബം

# 
# 
# 
# 
# 

വർഗ്ഗം:ജമ്മു കശ്മീരിലെ വിനോദസഞ്ചാരകേന്ദ്രങ്ങൾ
ഋഷികേശ്

ഉത്തരാഖണ്ഡിലെ ഡെറാഡൂണിലെ ഒരു മുനിസിപ്പൽ പട്ടണവും, ഹിന്ദുക്കളുടെ പുണ്യനഗരവുമാണ് **ഋഷികേശം**. ഹിമാലയത്തിലേക്കുള്ള പ്രവേശനകവാടം (The gateway to the Himalayas) എന്ന് അറിയപ്പെടുന്നു. ഹിമാലയ താഴ്‌വരയിൽ ഗംഗാ നദിയോട് ചേർന്ന്, പുണ്യനഗരമായ ഹരിദ്വാറിൽ നിന്നും 25 കി.മി ദൂരത്തിലാണ് ഋഷികേശം സ്ഥിതി ചെയ്യുന്നത്. ബദരിനാഥ്, കേദാർനാഥ്, ഗംഗോത്രി, യമുനോത്രി എന്നീ പൂണ്യസ്ഥലങ്ങളിലേക്കുമുള്ള തുടക്കസ്ഥാനമാണ് ഋഷികേശം. ഹിന്ദുക്കളുടെ പുണ്യനദിയായ ഗംഗ, അതിന്റെ ഉത്ഭവസ്ഥാനത്ത് നിന്നും 250 കിലോമീറ്ററിലധികം ദൂരം താഴേക്കൊഴുകി ഉത്തരസമതലത്തിൽ പ്രവേശിക്കുന്നത് ഋഷികേശത്തിൽ വെച്ചാണ്.
left|777px|thumb|ഋഷികേശത്തെ വിദൂരദൃശ്യം

## നിരുക്തം
*ഹ്രിഷീകം*, *ഈശഃ* എന്നീ പദങ്ങൾ കൂടിച്ചേർന്നാണ് ഈ നഗരത്തിന് ഋഷികേശ്  എന്ന പേര് വന്നത് എന്ന് പറയപ്പെടുന്നു.  *ഹൃഷീകം* (ഹൃഷ്യതനേനേതി) എന്നാൽ ഇന്ദ്രിയം എന്നും  *ഈശഃ* എന്നാൽ ഈശ്വരൻ എന്നുമാണ് അർത്ഥമാക്കുന്നത്. ഇന്ദ്രിയബോധങ്ങളുടെ ദേവനായ മഹാവിഷ്ണു എന്നാണ് ഹൃഷീകേശഃ എന്ന പദത്തിന്റെ വാച്യാർത്ഥം. ഹിന്ദിയിൽ ഇത് ഹൃഷീകേശ് എന്നും പിന്നീട് ലോപിച്ച് ഋഷികേശ് എന്നും ആയിത്തീർന്നു എന്നു കരുതപ്പെടുന്നു.

## ഭൂമിശാസ്ത്രം
ഋഷികേശ് സ്ഥിതി ചെയ്യുന്നത്  അക്ഷാംശരേഖാംശത്തിലാണ്. ശരാശരി ഉയരം 532&nbsp;metres (1,745&nbsp;feet) ആണ്.

## സ്ഥിതിവിവരക്കണക്കുകൾ
2011 ലെ സെൻസസ്  പ്രകാരം ഇവിടുത്തെ  ജനസംഖ്യ 59,671 ആണ്. ഇതിൽ പുരുഷന്മാർ 56% ഉം സ്ത്രീകൾ 44% ഉം ആണ്. 

## പുറത്തേക്കുള്ള കണ്ണികൾ

* Rishikesh at Dehradun district official website 
* YOGA RISHIKESH
http://www.vanamaliashram.org/About%20Vanamali%20Ashram.html Vanamali Ashram
* Photos (500) of Rishikesh, 1280x960, published by author
* Delhi to Rishikesh-Shivpuri-Devprayag 
* Ram Jhula photo impressions


പ്രമാണം:Ramjhula - bridge over the Ganga.jpg|ഗംഗാനദിക്ക് കുറുകെ, 1980-ൽ നിർമ്മിക്കപ്പെട്ട രാംഝൂല പാലം
പ്രമാണം:Shiva in rishikesh.jpg|ഗംഗാനദിക്കു നടുവിലായുള്ള ശിവപ്രതിമ

## അവലംബം
 

വർഗ്ഗം:ഹിന്ദു പുണ്യനഗരങ്ങൾ
വർഗ്ഗം:ഉത്തരാഖണ്ഡിലെ വിനോദസഞ്ചാരകേന്ദ്രങ്ങൾ
ഊഷ്മാവ്

വസ്തുക്കളിലെ തന്മാത്രകളുടെ ശരാശരി ഗതികോർജ്ജത്തിന്റെ അളവിനെയാണ് **ഊഷ്മാവ്/താപനില(Temperature)** എന്ന് പറയുന്നത്.ചൂടും തണുപ്പും സൂചിപ്പിക്കുവാൻ ഇതുപയോഗിക്കുന്നു. താപഗതികത്തിലെ ഒരു അടിസ്ഥാന ഘടകമാണ്‌ ഇത്. ബഹുതല വീക്ഷണത്തിൽ ഊഷമാവ് എന്നാൽ താപസമ്പർക്കത്തിലിരിക്കുന്ന രണ്ട് വസ്തുക്കളിൽ താപത്തിന്റെ ഒഴുക്കിനെ നിർണ്ണയിക്കുന്ന ഒരു ഭൗതിക ഗുണമാണ്‌. അവയ്ക്കിടയിൽ താപക്കൈമാറ്റം നടക്കുന്നില്ലെങ്കിൽ രണ്ട് വസ്തുക്കൾക്കും ഒരേ താപനിലയാണ്‌; അങ്ങനെയല്ലെങ്കിൽ കൂടുതൽ താപനിലയുള്ള വസ്തുവിൽ നിന്നും താപനില കുറഞ്ഞ വസ്തുവിലേക്ക് താപം ഒഴുകുന്നു. ഇതാണ്‌ പൂജ്യാമത്തെ (zeroth Law) താപഗതികനിയമത്തിന്റെ ഉള്ളടക്കം. സൂക്ഷമതലത്തിൽ ആ വ്യൂഹത്തിലെ കണികൾക്ക് വ്യത്യസ്തതലങ്ങളിൽ സ്വതന്ത്ര്യത്തിനുള്ള ശാരാശരി ഊർജ്ജമാണ് ഇത്‌, അതിനാൽ തന്നെ താപനില എന്നത് ഒരു നിർണ്ണീതമായ ഗുണമാണ്‌. ഒരു വ്യൂഹത്തിൽ കുറച്ചു കണികകളെങ്കിലും ഉണ്ടായിരിക്കണം താപനില എന്നതിന്‌ ഒരു മാനം ഉണ്ടാവാൻ. ഖരപദാർത്ഥങ്ങളിൽ തൽസ്ഥാനങ്ങളിൽ ആറ്റങ്ങൾക്കുള്ള കമ്പനമായി ഈ ഊർജ്ജം കാണപ്പെടുന്നു. ഏകാറ്റോമിക ആദർശവാതകങ്ങളിൽ കണികളുടെ ചലനമായി ഈ ഊർജ്ജം കാണപ്പെടുന്നു; താന്മാത്രാവാതകങ്ങളിൽ കമ്പനമായും ഭ്രമണമായും ഇത് കണികകൾക്ക് താപഗതികസ്വാതന്ത്ര്യം നൽകുന്നു.
[thumb|right|300px|The temperature of an ideal [monatomic gas is a measure related to the average kinetic energy of its atoms as they move. In this animation, the size of helium atoms relative to their spacing is shown to scale under 1950 atmospheres of pressure. These room-temperature atoms have a certain, average speed (slowed down here two **[[1000000000000 (number)|trillion]]** fold).]]

## പ്രകൃതിയിലെ പ്രാധാന്യം
thumb|right|300px|A map of monthly mean temperatures
thumb|right|0 ° സെൽഷ്യസിൽ ജലം ഖരമാകുന്നു. ചിത്രത്തിലുള്ളത് -17 ° സെൽഷ്യസിലുള്ള കാഴ്ച്ചയാണ്‌.
ഭൗതികശാസ്ത്രം, ഭൂഗർഭശാസ്ത്രം, രസതന്ത്രം, ജീവശാസ്ത്രം തുടങ്ങിയ ശാസ്ത്രത്തിന്റെ എല്ലാ മേഖലകളിലും ഊഷമാവിന് വളരെയധികം പ്രാധാന്യമാണുള്ളത്.

ഖരം, ദ്രാവകം, വാതകം, പ്ലാസ്മ തുടങ്ങിയ പദാർത്ഥങ്ങളുടെ അവസ്ഥകളുൾപ്പെടെ, സാന്ദ്രത, പ്രതലബലം, വിദ്യുത്ചാലകത തുടങ്ങിയവയെല്ലാം താപനിലയെ ആശ്രയിച്ചിരിക്കുന്നു. കൂടാതെ രാസപ്രവർത്തനങ്ങളുടെ നിരക്കിനേയും വേഗതയേയും തീരുമാനിക്കുന്നതിൽ താപനില ഒരു പ്രധാന പങ്കുവഹിക്കുന്നു. ഇതേകാരണത്താലാണ്‌ മനുഷ്യന്റെ ശരീര താപനില 37&nbsp;°C ൽ നിലനിർത്തുവാനാവശ്യമായ പ്രവർത്തനങ്ങൾ മനുഷ്യശരീരത്തിൽ ഉൾക്കൊള്ളിക്കപ്പെട്ടിരിക്കുന്നത്, താപനില വർദ്ധിക്കുന്നത് ഗുരുതരമായ പ്രശ്നങ്ങൾക്ക് കാരണമാകുന്ന പ്രവർത്തനങ്ങൾക്ക് ഹേതുവായേക്കാം. വസ്തുക്കളുടെ ഉപരിതലത്തിൽ നിന്നും പ്രവഹിക്കുന്ന താപവികിരണത്തിനേയും താപനില സ്വാധീനിക്കുന്നു. ഇതേ തത്ത്വമാണ്‌ ഇൻകാൻഡെസെന്റ് ലാമ്പിൽ നടക്കുന്നത്, ദൃശ്യപ്രാകാശം വികിരണം ചെയ്യപ്പെടുവാനാവശ്യമായ നിലയിലേക്ക് ടങ്ങ്സ്റ്റൺ ഫിലമെന്റിനെ താപനില ഉയർത്തുകയാണ് ഇവിടെ ചെയ്യുന്നത്.

ഊഷമാവിനനുബന്ധമായ ശബ്ദത്തിന്റെ വായുവിലുള്ള വേഗത c, വായുവിന്റെ സാന്ദ്രത ρ അക്കോസ്റ്റിക്ക് ഇം‌പെഡൻസ് (acoustic impedance) Z ഊഷ്മാവിനനുസരിച്ച്.

## അവലംബം
* Temperature measurement by Thermometer

വർഗ്ഗം:താപം
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
പുതുപൊന്നാനി

thumb|300px|right|പുതുപൊന്നാനി മുനമ്പം അഴിമുഖത്തു നിന്നുള്ള ദൃശ്യം
മലപ്പുറം ജില്ലക്ക് കിഴക്ക് പടിഞ്ഞാറ് മാറി സ്ഥിതിചെയ്യുന്ന പൊന്നാനി നഗരത്തിന്റെ ഭാഗമായുള്ള ഒരു തീരദേശമാണ്‌ **പുതുപൊന്നാനി**. പൊന്നാനിക്കും വെളിയങ്കോടിനും ഇടയിലാണ്‌ പുതുപൊന്നാനിയുടെ കിടപ്പ്. പടിഞ്ഞാറ് അറബിക്കടലും കിഴക്ക് കനോലി കനാലും അതിരിടുന്നു. പൊന്നാനി വില്ലേജിന്റെ കീഴിലാണ്‌ പുതുപൊന്നാനിയുടെ ഗ്രാമഭരണം.

പൊന്നാനിയേയും ചാവക്കാടിനേയും ബന്ധിപ്പിക്കുന്ന N.H 66 ഇതുവഴിയാണ്‌ കടന്ന് പോകുന്നത്.

## വിവരണം
സാമ്പത്തികമായും സാമുഹികമായും താരതമ്യേന പിന്നാക്കം നിൽക്കുന്ന ഈ പ്രദേശത്തെ വലിയ ഒരു വിഭാഗത്തിന്റെ ജീവിതോപാധി മത്സ്യ ബന്ധനവും കൂലി വേലയുമാണ്. പരമ്പരാഗത കൃഷി, സർക്കാരുദ്യോഗം, മതാധ്യാപനം തുടങ്ങിയ മേഖലകളിലും ഇവിടുത്തുകാരുടെ സാന്നിധ്യമുണ്ട്. ഒരു വിഭാഗം ജനങ്ങൾ ഗൾഫ് കുടിയേറ്റത്തിലൂടെയും ജീവിത മാർഗ്ഗം കണ്ടെത്തിയിട്ടുണ്ട്.

കനോലി കനാൽ അറബിക്കടലിൽ പതിക്കുന്ന പുതുപൊന്നാനി മുനമ്പ്, സായാഹ്നങ്ങളിൽ പ്രകൃതിയുടെ മനോഹാരിത ദർശിക്കാനായി എത്തുന്നവരുടെ ഒരു കൊച്ചു തുരുത്തുകൂടിയാണ്. കനോലി കനാലിന്റെ മറുകരയിലുള്ള കടവനാട്, ചരിത്രപ്രാധാന്യമുള്ള വെളിയങ്കോട് എന്നിവ തൊട്ടടുത്ത പ്രദേശങ്ങളാണ്.

## പുതുപൊന്നാനിയിലെ ഖിലാഫത്ത് യോഗം
1920 കളുടെ ആദ്യത്തിൽ ബ്രിട്ടീഷ് ഭരണത്തിനെതിരെ പ്രതിഷേധങ്ങളും പ്രക്ഷോഭങ്ങളും ശക്തിയാർജിച്ചപ്പോൾ ഭരണത്തിനനുകൂലമായ വിധിപുറപ്പെടുപ്പിക്കുവാനായി മതപണ്ഡിത്നമാരുടെ ഒരു യോഗം വിളിച്ചുകൂട്ടാൻ അന്നത്തെ ഭരണ ഉദ്യോഗസ്ഥ വൃന്ദം ശ്രമങ്ങൾ ആരംഭിച്ചു.  പൊന്നാനിയിലെ പാതാറിൽ (വാർഫ്) വെച്ച് യോഗം ചേരാനായിരുന്നു ഭരണവർഗത്തിന്റെ തീരുമാനം. ഇതോടെ ഖിലാഫത്ത് കമ്മിറ്റിക്ക് അനുകൂലമായ ഒരു യോഗം പൊന്നാനിയിൽ വെച്ചു അന്നേ ദിവസം തന്നെ കൂടണമെന്ന് അഭിപ്രായമുയർന്നു. ഖിലാഫത്ത് കമ്മിറ്റിയുടേയും കോൺഗ്രസിന്റെയും യോഗങ്ങൾ ചേരുന്നത് 144-ആം വകുപ്പു പ്രകാരം അധികാരികൾ നിരോധിച്ചു. തുടർന്ന് യോഗം കൂടാൻ മറ്റു മാർഗ്ഗങ്ങൾ ആരായുന്നതിനു അന്നത്തെ കേരള കോൺഗ്രസ്സ് ജനറൽ സെക്രട്ടറി കെ.പി. കേശവമേനോനെ ഇ. മൊയ്തു മൗലവി നേരിൽ ചെന്നു കണ്ടു. നിസഹകരണ പ്രസ്ഥാനത്തെ സഹായിക്കുന്നതിനായി തുടങ്ങിയ മജ്ലിസുൽ ഉലമ എന്ന സംഘടനയുടെ സാരഥികൂടിയായ മൊയ്തുമൗലവി, ആ സംഘടനയുടെ പേരിൽ ഒരു യോഗം പുതുപൊന്നനിയിൽ വെച്ചു നടത്താമെന്ന് കെ.പി. കേശവമേനോൻ മുമ്പാകെ നിർദ്ദേശം വെച്ചു. ഇതു കെ.പി. കേശവമേനോന് സ്വീകാര്യമായി. 1921 ജൂലൈ 24 ന് പുതുപൊന്നാനിയിൽ വെളിയങ്കോട് പുഴയുടെ തീരത്തായി ഖിലാഫത്ത് കമ്മിറ്റിയുടെ സുപ്രധാനമായ ആ യോഗം ചേർന്നു. 
മുഹമ്മദ് അബ്ദുറഹ്മാൻ സാഹിബ്, ഇ. മൊയ്തുമൗലവി എന്നിവരായിരുന്നു യോഗത്തിന്റെ മുഖ്യ സംഘാടകർ.വെല്ലൂർ ലത്വീഫിയ്യ അറബി കോളേജിലെ മുദരിസ്സായിരുന്ന അബ്ദുൽ അസീസ് മൗലവിയായിരുന്നു യോഗത്തിന്റെ അദ്ധ്യക്ഷൻ. ആലിമുസ്ല്യാർ ഉൾപ്പെടെ കേരളത്തിന്റെ വിവിധ ഭാഗങ്ങളിൽ നിന്നായി മതപണ്ഡിതരും അന്നത്തെ പ്രമുഖ പ്രഭാഷകരും യോഗത്തിൽ പങ്കെടുത്തു. 

## വിദ്യാഭ്യാസ സ്ഥാപനങ്ങൾ
* എം.ഐ.ജി.എച്ച്.എസ്.എസ്. പുതുപൊന്നാനി 
*മൗനത്തുൽ ഇസ്ലാം ട്രൈനിംഗ്സെന്റർ(ബി.എഡ്.സെന്റർ)
*എ.എൽ.പി.സ്കൂൾ പുതുപൊന്നാനി
*ഗവ. എൽ.പി.സ്കൂൾ പുതുപൊന്നാനി
*മൗനത്തുൽ ഇസ്ലാം അനാഥാലയം

;മറ്റുസ്ഥാപനങ്ങൾ
ഗവ.ആയുർ‌വ്വേദ ആശുപത്രി, പുതുപൊന്നാനി.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:പൊന്നാനി
ഇന്ത്യയിലെ മലയോര തീവണ്ടിപ്പാതകൾ

ഇന്ത്യയിലെ മലയോരമേഖലകളിൽ നിലവിലുള്ള തീവണ്ടിപാതകളെ മൊത്തത്തിൽ പറയുന്നതാ‍ണ്  **മലയോര തീവണ്ടിപാതകൾ**  ( **Mountain railways of India**) അഥവാ **മലയോര റെയിൽ‌വേ**.
ഇതിൽ മൂന്ന് പ്രധാന തീവണ്ടി പാതകളാണ് ഉള്ളത്. 

* ഡാർജിലിംഗ് ഹിമാലയൻ റെയിൽ‌വേ 
* നീലഗിരി മലയോര റെയിൽ‌വേ
* കാൽക്ക-ഷിംല റെയിൽ‌വേ

ഇവയെല്ലാം, യുനെസ്കോ ഇന്ത്യയിലെ ലോക പൈതൃകസ്മാരകങ്ങളുടെ പട്ടികയിൽ പെടുത്തിയിട്ടുണ്ട്. ഇതിൽ   ഡാർജിലിംഗ് ഹിമാലയൻ റെയിൽ‌വേ  1999 ൽ ഈ പട്ടികയിൽ ഇടം പിടിച്ചു. യഥാക്രമം 2005-ലും 2008-ലുമാണ് നീലഗിരി മലയോര റെയിൽ‌വേയും കാൽക്ക-ഷിംല റെയിൽ‌വേയും ഈ പട്ടികയിൽ ചേർക്കപ്പെട്ടത്. മികച്ച സാങ്കേതികവിദ്യയും രൂപഘടനയുമാണ് ഇവയെ ഈ പട്ടികയിൽ ഉൾപ്പെടുത്താൻ കാരണം. കുന്നും കുഴിയും നിരപ്പില്ലാത്തതുമായ മലനിരകളിലൂടെ ഇത്രയും വിദഗ്ദമായ രീതിയിൽ പണിതതും ഇതിന്റെ മികവായി കണക്കാക്കപ്പെടുന്നു.

## ചിത്രശാല


Image:Darjeeling Himalayan Railway.jpg|കുട്ടി ട്രെയിൻ
Image:Darjeelingbahn.jpg|Die Darjeelingbahn unterwegs.
Image:Agony point 1921.jpg|The loop at Agony Point
Image:DHR 780 on Batasia Loop 05-02-21 08.jpeg|ബടാസിയ പോയന്റ്



Image:Nilgiri ooty railway station .JPG|ഊട്ടി സ്റ്റേഷനിൽ ട്രെയിൻ കാത്തുനിൽക്കുന്ന യാത്രക്കാർ
Image:Nilgiri Mountain Train.jpg|നീലഗീരി മലകളുടെ മനോഹരമായ ദൃശ്യങ്ങൾ യാത്രയിൽ കാണാം
Image:Lovedale railway station.JPG|ലവ്‌ഡേൽ സ്റ്റേഷൻ



## അവലംബം

## പുറത്തേക്കുള്ള കണ്ണികൾ

* UNESCO World Heritage Site, Mountain Railways of India.  Retrieved 26 October 2006.
* International Working Steam  http://www.steam.dial.pipex.com/internat.htm 

വർഗ്ഗം:റെയിൽ പാതകൾ
വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
ഹീര

ഗ്രീക്ക് ഐതിഹ്യങ്ങളിൽ‍ സ്യൂസിന്റെ ഭാര്യയും മൂത്ത സഹോദരിയുമാണ് **ഹീര**. വിവാഹത്തിന്റെയും പ്രസവത്തിന്റെയും ദേവതയാണിവർ. റോമൻ ഐതിഹ്യത്തിലെ ജൂണോ, ഹീരക്ക് സമമായ കഥാപാത്രമാണ്. 
 
പോളോസ് എന്ന കിരീടം ധരിച്ചുകൊണ്ട് ഗാംഭീര്യത്തോടെ സിംഹാസനത്തിലിരിക്കുന്നതായാണ് ഇവരെ പൊതുവെ ചിത്രീകരിക്കാറ്. ചിലപ്പോളെല്ലാം കയ്യിൽ ഒരു മാതളനാരങ്ങയും ഉണ്ടാകാറുണ്ട്. പശുവും മയിലും ഹീരക്ക് വിശുദ്ധമായ ജീവികളാണ്.

അസൂയയും പ്രതികാരവും ഹീരയുടെ ഏറ്റവും ശ്രദ്ധേയമായ സ്വഭാവങ്ങളാണ്. ഭർത്താവായ സ്യൂസിന്റെ രഹസ്യകാമുകിമാരേയും അവരുടെ മക്കളേയും, തന്നെ ധിക്കരിച്ച മനുഷ്യരേപ്പോലും ഹീര നശിപ്പിക്കാൻ ശ്രമിച്ചു.

വർഗ്ഗം:ഗ്രീക്ക് ദൈവങ്ങൾ
കാൽക്ക-ഷിംല മലയോര തീവണ്ടിപ്പാത

ഉത്തരേന്ത്യയിലെ മലയോരപ്പട്ടണങ്ങളായ കാൽക്ക, ഷിംല എന്നീ നഗരങ്ങളെ ബന്ധിപ്പിക്കുന്ന മലയോരതീവണ്ടിപ്പാതയാണ് **കാൽക്ക-ഷിംല പാത** (**Kalka-Shimla Railway**). ഇത്    വീതിയിൽ സ്ഥിതി ചെയ്യുന്ന  നാരോ ഗേജ് പാതയാണ്. ഇതിന്റെ 96 കി.മി നീളത്തിലുള്ള പാതയിൽ മനോഹരമായ മലകളുടെയും, കുന്നുകളുടേയും കാഴ്ചകൾ കാണാവുന്നതാണ്.

## പ്രത്യേകതകൾ
[thumb|300px|Ordinary local train halts at the [Solan Station]]
ഓഗസ്റ്റ് 2007 ൽ ഭാരതസർക്കാർ ഇതിനെ പൈതൃക സ്മാരകമായി പ്രഖ്യാപിച്ചു. പിന്നീട് സെപ്റ്റംബർ 11 , 2007 ൽ യുനേസ്കോ അംഗങ്ങൾ ഇവിടം സന്ദർശിക്കുകയും ഇതിൻ ലോകപൈതൃകസ്മാരകം ആക്കുന്നതിനുള്ള പരിശോധനകൾ നടത്തി. ജൂലൈ 7,  2008 ന് ഇതിനെ ലോകപൈതൃക സ്മാരകമായി പ്രഖ്യാപിക്കുകയും ചെയ്തു .  ഇത് ഡാർജിലിംഗ് മലയോരപാത, നീലഗീരി മലയോരപ്പാത, ഛത്രപതി ശിവാജി ടെർമിനസ് എന്നിവക്ക് ശേഷം നാലാമത്തെ ഇന്ത്യൻ റെയിൽ‌വേ  ലോകപൈതൃകസ്മാരകമാണ് 

## ട്രെയിനുകൾ
ഈ പാതയിൽ ഓടുന്ന ട്രെയിനുകൾ താഴെപ്പറയുന്നവയാണ്. 
* ശിവാലിക് ഡിലക്സ് എക്സ്പ്രസ്സ് - Shivalik Deluxe Express
* ഹിമാലയ ക്യൂൻ - Himalayan Queen
* റെയിൽ കാർ -Rail Car
* മറ്റ് ചെറിയ ലോകൽ ട്രെയിനുകൾ - Other Local trains

## ഇത്കൂടി കാണുക
* ഇന്ത്യയിലെ മലയോരതീവണ്ടിപ്പാതകൾ

## അവലംബം

## പുറത്തേക്കുള്ള കണ്ണികൾ

* http://hill-stations-india.com/hill-trains-india/kalka-shimla-railway.html 
* http://www.luxury-train-travel-tours-india.com/hill-trains-in-india/kalka-shimla-railway.html 
* http://www.tribuneindia.com/2003/20031104/himachal.htm#1
* http://www.shimla-travel.com/shimla_railway.shtml
* http://www.indianadventureportal.com/trains/kalka-shimla-toy-train.html 
* http://www.outlooktraveller.com/aspscripts/mag_art.asp?magid=214&page=1 
* http://www.pearcedale.com/c&b/DL.html#indi
* http://mikes.railhistory.railfan.net/r019.html
* Article in The Tribune
* Article on Kalka Shimla Rail 
* International Working Steam  http://www.steam.dial.pipex.com/internat.htm 

വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
വർഗ്ഗം:ഇന്ത്യയിലെ ലോക പൈതൃക സ്മാരകങ്ങൾ
വർഗ്ഗം:ഷിംല
പൊസൈഡൺ

ഗ്രീക്ക് പുരാണങ്ങളിൽ‍, സമുദ്രത്തിന്റെയും ഭൂചലനത്തിന്റെയും ദേവനാണ് **പൊസൈഡൺ**. ഇട്രിസ്കൻ പുരാണങ്ങളിലെ നെതൻസ്, റോമൻ പുരാണങ്ങളിലെ നെപ്ട്യൂൺ എന്നിവർ പൊസൈഡണിന് സമാനരായ സമുദ്രദേവന്മാരാണ്. നെതൻസ് എന്ന പേര് ലത്തീൻവൽക്കരിക്കപ്പെട്ടാണ് നെപ്ട്യൂണായതാണ്. വെങ്കലയുഗ ഗ്രീസിലെ പൈലോസിലും തീബ്സിലും പൊസൈഡണിനെ ആരാധിച്ചിരുന്നുവെന്ന് ലീനിയർ ബി ഫലകങ്ങളിൽ കാണാം. പിന്നീട് സ്യൂസിന്റെയും ഹേഡിസിന്റെയും സഹോദരനായി ഒളിമ്പ്യൻ ദൈവങ്ങളുടെ കൂട്ടത്തിലേക്ക് പൊസൈഡൺ സംയോജിക്കപ്പെടുകയായിരുന്നു.

വർഗ്ഗം:ഗ്രീക്ക് ദൈവങ്ങൾ
വർഗ്ഗം:ഗ്രീക്ക് പുരാണം
വർഗ്ഗം:ഗ്രീക്ക് പുരാണകഥാപാത്രങ്ങൾ
ഡാർജിലിംഗ് ഹിമാലയൻ തീവണ്ടിപ്പാത

ഇന്ത്യയിലെ പശ്ചിമബംഗാൾ സംസ്ഥാനത്തിലെ പട്ടണങ്ങളായ സിൽഗുടി ,  ഡാർജീലിങ്  എന്നിവയെ ബന്ധിപ്പിക്കുന്ന മലയോര തീവണ്ടിപ്പാതയാണ് **ഡാർജിലിംഗ് ഹിമാലയൻ തീവണ്ടിപ്പാത** .  വീതിയുള്ള നാരോ ഗേജ് റെയിൽ‌വേ കുട്ടി ട്രെയിൻ അഥവാ ടോയ് ട്രെയിൻ എന്നും അറിയപ്പെടുന്നു. ഉയരത്തിലെ അപൂർവത കൊണ്ടും നിർമ്മാണ വൈഭവം കൊണ്ടും ലോക പൈതൃക പട്ടികയിൽ ഇടം തേടിയ റെയിൽ പാതയാണ്. ഇത് ന്യൂ ജൽപായ്ഗുഡിയെയും ഡാർജിലിങ്ങിനെയും തമ്മിൽ ബന്ധിപ്പിക്കുന്നു. 1981-ലാണ് ഇതിന്റെ പ്രവർത്തനം തുടങ്ങിയത്. ലോകത്തിലെ ഏറ്റവും വലിയ രണ്ടാമത്തെ റെയിൽവേ സ്റ്റേഷൻ ആയ *ഖും (khoom)* ഈ റെയിൽവേ ലൈനിൽ ആണ് ഉള്ളത്. 

## പ്രത്യേകതകൾ
ഇതിന്റെ നിർമ്മാണം കഴിഞ്ഞത് 1879 നും 1881 ഇടക്കാണ്. 86&nbsp;km നീളമുള്ള ഈ പാത സമുദ്ര നിരപ്പിൽ നിന്നും 100 മീ. സിൽഗുടിയിലും 2,200&nbsp;മീ ഡാർജിലിംഗിലും ഉയരമുണ്ട്. ഇതിലെ ട്രെയിനുകൾ നീരാവി എൻ‌ജിൻ ഉപയോഗിച്ചാണ് ഓടുന്നത്. ഡാർജിലിംഗ് മെയിൽ ട്രെയിൻ ഡീസൽ എൻ‌ജിൻ ഉപയോഗിക്കുന്നു. ഈ ട്രെയിൻ യാത്രയിൽ നിന്നുള്ള കാഴ്ചകൾ അതിമനോഹരമാണ്.

1999 ൽ ഇത് ലോകപൈതൃക സ്മാരകമായി യുനെസ്കോ അംഗീകരിച്ചു.

## പാത
thumb|ടോയ് ട്രെയിൻ

## ഇത് കൂടി കാണുക
*ഇന്ത്യൻ മലയോര തീവണ്ടിപ്പാതകൾ

## അവലംബം

## പുറത്തേക്കുള്ള കണ്ണികൾ
* Official site 
* Indian Railways site
* Pictures of Darjeeling and the Toy Train 
* Panographic view 
* Kit to build a 'B' Class Locomotive in 4 mm scale
* Kits to build the coaches of the DHR
* International Working Steam Locomotives site 
* List of Darjeeling Toy Trains and Time-Tables

വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
ഹേഡിസ്

ഗ്രീക്ക് പുരാണകഥകളിൽ പാതാളത്തിന്റെ അധിപനാണ് **ഹേഡിസ്**. പ്ളൂട്ടോ എന്ന പേരും ഉപയോഗിക്കാറുണ്ട്.  ഗ്രീക്ക് അധോലോകത്തിനും ഹേഡിസ് എന്നു തന്നെയാണ് പേര്.  റോമൻ പുരാണകഥകളിൽ ഹേഡിസ് എപ്പോഴും  പ്ലൂട്ടോ എന്ന പേരിലാണ് അറിയപ്പെടുന്നത്.  ഇട്രുസ്കൻ ദൈവം എയ്റ്റയും ഹേഡിസുമായി ബന്ധപ്പെട്ടിരിക്കുന്നു. ഡിസ് പാറ്റര്‍, ഓർക്കസ് തുടങ്ങിയവരും ഹേഡിസുമായി ബന്ധമുള്ള ദൈവങ്ങളാണ്. ഇവ പിന്നീട് ഹേഡിസ്/ പ്ലൂട്ടോ സങ്കല്പങ്ങളിൽ ലയിച്ച് ചേർന്നു.
ഹേഡിസും സഹോദരന്മാരായ സ്യൂസും പൊസൈഡണും ചേർന്ന് ടൈറ്റന്മാരെ തോല്പിച്ച് പ്രപഞ്ചത്തിന്റെ ഭരണാധികാരം പിടിച്ചെടുത്തു. മൂവരും യഥാക്രമം പാതാളത്തിന്റെയും ആകാശത്തിന്റെയും സമുദ്രത്തിന്റെയും അധിപന്മാരായി. കരയുടെ അവകാശം മൂവരും തുല്യമായി പങ്കിട്ടെടുത്തു. 
ഹേഡിസിന് വിശേഷപ്പെട്ട തൊപ്പിയുണ്ട് അതു ധരിച്ചാൽ അപ്രത്യക്ഷനാകാം.  ആ തൊപ്പിയും സെർബെറസ് എന്ന മൂന്ന് തലയൻ പട്ടിയും ഹേഡിസുമായി ബന്ധപ്പെട്ട ചിഹ്നങ്ങളാണ്. 
പെർസഫനിയാണ് ഹേഡിസിന്റെ ഭാര്യ.
#### പാതാള ലോകം
മരിച്ചവരുടെ ലോകമായ പാതാളം ഭൂമിക്കടിയിലാണെന്നാണ് ഇലിയഡിലും  അവിടേക്കുളള പാത സമൂദ്രവും ചക്രവാളവും ചേരുന്നിടത്തുകൂടിയാണെന്ന്  ഒഡ്ഡീസ്സിയിലും പറയുന്നു.ഇഹലോകത്തിനും പരലോകത്തിനുമിടക്കായി 5 നദികളുണ്ട്,അഗ്നി നദിയായ ഫളെഗിതോൺ ,അലംഘനീയ പ്രതിജ്ഞയുടെ  നദി സ്റ്റൈക്സ്, മറവിയുടെ നദി ലെത്.     ദുരിതങ്ങളുടെ നദിയായ അഷിറോണ് ചെന്നു വീഴുന്നതോ  വിലാപ നദിയായ കോസൈറ്റിസിലും. അവിടെ, ആത്മാക്കളെ  അക്കരക്കെത്തിക്കാനായി  വൃദ്ധനായ കടത്തുകാരൻ ചാറോൺ തയ്യാറായി നില്ക്കുന്നു. പക്ഷെ ജഡങ്ങളുടെ അധരങ്ങളിൽ കടത്തുകൂലി വെച്ച്,   വേണ്ടപോലെ അന്ത്യസംസ്കാരം ചെയ്യപ്പെട്ട ആത്മാക്കളെ മാത്രമേ ചാറോൺ തോണിയിലേറ്റു.  മറ്റേക്കരയിലാണ് പാതാളത്തിലേക്കുളള ബൃഹത്തായ കവാടം.  കാവലിനായി  സെർബറസ്  എന്ന മൂന്നു തലയുളള പെരുമ്പാമ്പു പോലുളള വാലുളള ഉഗ്രനായ പട്ടിയുണ്ട്.  അകത്തു കടന്നാൽ പിന്നെ ആർക്കും പുറത്തേക്കു കടക്കാനാവില്ല. പരേതാത്മക്കളെല്ലാം മൂന്നംഗ കോടതിക്കു മുമ്പാകെ ഹാജരാക്കപ്പെടുന്നു. ഇവരാണ്  വിധിയെഴുത്തുകാരും. 

#### അവലംബം
 

വർഗ്ഗം:ഗ്രീക്ക് ദൈവങ്ങൾ
ഹീര (വിവക്ഷകൾ)

* ഹീര  - ഗ്രീക്ക് ദേവത
* ഹീര (ചലച്ചിത്രനടി).
അഥീന

ഗ്രീക്ക് പുരാണത്തിലെ ധീര പ്രവൃത്തികളുടെ ദേവതയും ധീരന്മാരുടെ സഹചാരിയുമാണ് **അഥീന** (Attic: , *Athēnā* or , *Athēnaia*; Epic: , *Athēnaiē*; Ionic: , *Athēnē*;Doric: , *Athana*).പല്ലാസ് അഥീന,അഥീനി എന്നും അറിയപ്പെടുന്ന ഈ ദേവത ദേവരാജാവായ സ്യൂസിന്റെയും മെറ്റിസിന്റെയും ആദ്യ പുത്രിയാണ്. ജ്ഞാനം, ധൈര്യം, പ്രചോദനം, സംസ്കാരം, യുദ്ധം, ശക്തി, തന്ത്രം, നീതി തുടങ്ങിയവയുടെ ദേവതയായാണ് അഥീനയെ കണക്കാക്കുന്നത്. ഏഥൻസ് നഗരത്തിന്റെ സംരക്ഷകയായും അഥീനയെ കണക്കാക്കിയിരുന്നു.അഥീനയുടെ റോമൻ രൂപമാണ് മിനേർവ. കന്യകയായ ദേവിയാണ് അഥീനയെന്നാണ് സങ്കല്പം. ഏഥൻസിലെ പാന്തനോൺ ക്ഷേത്രത്തിലെ ആരാധനാമൂർത്തി അഥീനയാണ്.

## ജനനം
സ്യൂസിന് മെറ്റിസിലുണ്ടാകുന്ന പുത്രൻ സ്യൂസിനെക്കാളും ശക്തനായിരിക്കുമെന്ന പ്രവചനത്തെ ഭയന്ന് സ്യൂസ് ഗർഭിണിയായ മെറ്റിസിനെ വിഴുങ്ങുന്നു.എന്നാൽ ഇതു കാരണം സ്യൂസിനു തലയ്ക്ക് കടുത്ത വേദന അനുഭവപ്പെടുന്നു.വേദന കൊണ്ട് സഹികെട്ട സ്യൂസിന്റെ ആവശ്യപ്രകാരം ഹെഫസ്റ്റസ് ദേവൻ സ്യൂസിന്റെ നെറ്റി പിളർക്കുകയും അതിൽ നിന്നും ആയുധധാരിണിയായി അഥീന പുറത്തു വന്നുവെന്നുമാണ് ഐതിഹ്യം.സ്യൂസിന്റെ പ്രിയങ്കരിയായി മാറിയ അഥീനയ്ക്കു മാത്രമേ സ്യൂസിന്റെ ദിവ്യപരിച ഉപയോഗിക്കാനുള്ള അനുമതിയും സ്യൂസ് തന്റെ മിന്നൽ ആയുധം ഒളിപ്പിച്ചിരിക്കുന്ന ഇടത്തെകുറിച്ചുള്ള അറിവും ഉണ്ടായിരുന്നുള്ളു.

## ഉദ്ഭവം

അഥീനയുടെ ഉദ്ഭവത്തെപ്പറ്റി പൊതുവേ അംഗീകൃതമായിട്ടുള്ള സിദ്ധാന്തം നിൽസൺ എന്ന പണ്ഡിതന്റേതാണ്. ആദ്യകാലത്തു മിനോവൻ രാജാക്കൻമാരുടെയും മൈസീനിയൻ രാജാക്കൻമാരുടെയും കോട്ടകളിൽ രക്ഷാധികാരിണിയായി ആരാധിക്കപ്പെട്ടിരുന്ന ദേവതയാണ് ഇവർ. പാമ്പിനോടും ഒലിവുമരത്തോടും ഇവർക്കുള്ള ബന്ധം മിനോവൻമാരുടെയും മൈസീനിയൻമാരുടെയും സർപ്പാരാധനയിൽനിന്നും വൃക്ഷാരാധനയിൽനിന്നും വന്നുകൂടിയതാണെന്നും പറയപ്പെടുന്നു. യവനൻമാർ ഒരു മൈസീനിയൻ കൊട്ടാരം സ്ഥിതി ചെയ്തിരുന്ന പർവതദുർഗം ആക്രമിച്ചു കീഴടക്കിയപ്പോൾ അതിന്റെ പരദേവതയായ അഥീനയേയും അവർ സ്വന്തമാക്കി. മുൻപേ തങ്ങൾക്കുണ്ടായിരുന്ന കന്യകയായ ഒരു യുദ്ധദേവതയോട് ഇവർക്ക് അഭേദം കല്പിക്കുകയും ചെയ്തു. ആയുധദേവതയിൽനിന്നാണ് പല്ലാസ് എന്ന പേര് അഥീനയ്ക്കു സിദ്ധിച്ചത്. 

## പ്രാധാന്യം
അഥീന ആഥൻസിന്റെ രക്ഷാധികാരിണിയാണ്; വിജ്ഞാനത്തിന്റെ മൂർത്തിമദ്ഭാവവും. കൊട്ടാരങ്ങളിലെ കരകൗശല വിദ്യകളുടെ സംരക്ഷണവും മേൽനോട്ടവും വഹിച്ചിരുന്ന ഈ ദേവത, ആഥൻസിൽ വ്യവസായം അഭിവൃദ്ധിപ്പെട്ടതോടുകൂടി എല്ലാ വിദ്യകളുടെയും ബുദ്ധിപരമായ പ്രവർത്തനങ്ങളുടെയും അധിദേവതയായി. വിവാഹത്തെ വെറുക്കുന്ന കന്യകയെങ്കിലും രാജ്യപരിപാലിക എന്ന നിലയിൽ പക്ഷിമൃഗാദികളുടെയും വൃക്ഷലതാദികളുടെയും ഉർവരത നിലനിർത്തുന്ന ചുമതല ഇവരിൽ വന്നുചേർന്നു. ഒരു സമരദേവതയെന്ന നിലയിലും ഇവർ ആരാധിക്കപ്പെട്ടു. അഥീനയുടെപേരിൽ നാലു വർഷത്തിലൊരിക്കൽ ആഗസ്റ്റുമാസത്തിൽ 'പാനഥീനിയ' എന്നൊരുത്സവം നടത്തിവന്നിരുന്നു. പാർത്തിനോൺ എന്ന അഥീനാക്ഷേത്രം ഒരു കാലത്ത് ലോകവിശ്രുതമായിരുന്നു. റോമാക്കാർ തങ്ങളുടെ മിനർവാദേവിയേയും അഥീനയേയും അഭിന്നരായി കണക്കാക്കിവരുന്നു.
## അഥീനിയം
പ്രാചീന ഗ്രീസിലെ, അഥീനദേവിക്ക് അർപ്പിക്കപ്പെട്ട ക്ഷേത്രമാണ് **അഥീനിയം**. അഥീനദേവിക്ക് സമർപ്പിക്കപ്പെട്ട എല്ലാ ക്ഷേത്രങ്ങൾക്കും കെട്ടിടങ്ങൾക്കും അഥീനിയം എന്നു പറയാറുണ്ട്. ആഥൻസിലെ അഥീനാക്ഷേത്രത്തിനാണ് ഇവയിൽ പ്രാമാണ്യം. കവികളും കലാകാരൻമാരും അവരുടെ കൃതികളും സംഭാവനകളും അവതരിപ്പിക്കാനുള്ള വേദിയായി ഈ മന്ദിരത്തെ ഉപയോഗിച്ചുവന്നു. പ്രസംഗകല, നിയമം, തത്ത്വശാസ്ത്രം, ഭാഷാശാസ്ത്രം തുടങ്ങിയ വിഷയങ്ങളിൽ അധ്യാപനം നൽകത്തക്ക കഴിവുള്ള പണ്ഡിതൻമാർ ഈ സ്ഥാപനത്തെ അതതുകാലത്ത് സേവിച്ചിരുന്നു.
## അവലംബം

വർഗ്ഗം:ഗ്രീക്ക് ദൈവങ്ങൾ
ഇന്തോ-സസ്സാനിഡുകൾ

[thumb|ഹോർമിസിഡ് ഒന്നാമന്റെ നാണയം, അഫ്ഗാനിസ്ഥാനിൽ വാർത്തത്, മുൻ‌കാല [കുശാനർ|കുശാന മാതൃകകളിൽ നിന്നും ഉരുത്തിരിഞ്ഞത്.]]
[thumb|ഇന്തോ-സസ്സാനിഡ് ''കുഷാൻഷാ'' [Varhran I|വർഹ്രൻ ഒന്നാമന്റെ നാണയം (ക്രി.വ. നാലാം നൂറ്റാണ്ടിന്റെ ആദ്യപാദം).
*മുൻ‌വശം:* ശിരോവസ്ത്രവുമായി വർഹ്രൻ ഒന്നാമൻ രാജാവ്.
*പിൻ‌വശം:* ശിവനും കാളയും.]]

ക്രി.വ. മൂന്നും നാലും നൂറ്റാണ്ടുകളിൽ കുഷാണരുടെ ശക്തി ക്ഷയിച്ചപ്പോൾ ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്ത് അധികാരം സ്ഥാപിച്ചവരായിരുന്നു **ഇന്തോ-സസ്സാനിഡുകൾ**. **കുഷാനോ-സസ്സാനിഡുകൾ** എന്നും **കുഷാൻഷർ** എന്നും അറിയപ്പെടുന്ന ഇവർ സസ്സാനിഡ് പേർഷ്യരുടെ ഒരു ശാഖയായിരുന്നു. ക്രി.വ. 410-ൽ ഇന്തോ-ഹെഫലൈറ്റുകളുടെ ആക്രമണത്തിൽ ഇവർ സ്ഥാനഭ്രഷ്ടരായി. സസ്സാനിഡുകൾ ഹെഫലൈറ്റുകളെ ക്രി.വ. 565-ൽ തോല്പ്പിച്ചപ്പോൾ ഇവർക്ക് അല്പം ആധിപത്യം സ്ഥാപിക്കാനായി എങ്കിലും ഇവരുടെ ഭരണം ക്രി.വ. 600-കളിലെ അറബ് ആക്രമണങ്ങളിൽ തകർന്നു.

വർഗ്ഗം:ഇറാന്റെ ചരിത്രം
വർഗ്ഗം:ഇന്ത്യാചരിത്രം
വർഗ്ഗം:സസ്സാനിഡ് രാജവംശം
നാറാത്ത്

കണ്ണൂർ ജില്ലയിലെ ഒരു സെൻസസ് ടൗൺ ആണ്‌ **നാറാത്ത്**.
## ജനസംഖ്യാ വിവരം
2001 ലെ കണക്കെടുപ്പ് അനുസരിച്ച് നാറാത്തിലെ ജനസംഖ്യ 12,553 ആയിരുന്നു. പുരുഷന്മാർ 48% ഉം സ്ത്രീകൾ 52% ഉം. ശരാശരി സാക്ഷരതാനിരക്ക് 80% ആണ്‌; പുരുഷനമാരിലെ സാക്ഷരത 90% ഉം സ്ത്രീകളിൽ സാക്ഷരത 82% ഉം ആണ്‌. ജനസംഖ്യയിൽ 12% ആറ് വയസിനു താഴെ പ്രായമുള്ളവരാണ്. നാറാത്തിലെ 90% പുരുഷന്മാരും 82% സ്ത്രീകളും സാക്ഷരരാണ്. 6 വയസ്സിൽ താഴെയുള്ള കുട്ടികളാണ് നാറാത്തിലെ 12% പേർ.

## അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഡു ഫു

ചൈനയിലെ താങ് വംശത്തിൽ പെടുന്ന ഒരു കവിയായിരുന്നു **ഡു ഫു**. (, 712–770).  ചൈനയിലെ ഒരു മികച്ച കവിയായി ഇദേഹം കണക്കാക്കപ്പെട്ടിരുന്നു. 
## ജീവിതം

## രചനകൾ
[frame|Part of ഡു ഫുസിൻറെ "On Visiting the Temple of Laozi" എന്ന കവിതയില് നിന്ന്, as copied by a 16th-century [calligraphy|calligrapher.]]

## അവലംബം

## പുറത്തേക്കുള്ള കണ്ണികൾ

* Tu Fu's poems  included in *300 Selected Tang poems*, translated by Witter Bynner
* Du Fu: Poems A collection of Du Fu's poetry by multiple translators.
* Du Fu's poems organized roughly by date written; shows both simplified and traditional characters
* 

## തലക്കെട്ടിനുള്ള വാചകം ഇവിടെ ചേർക്കുക

വർഗ്ഗം:ചൈനീസ് കവികൾ
ചാല, കണ്ണൂർ

കണ്ണൂർ ജില്ലയിലെ ഒരു സെൻസസ് ടൗൺ ആണ്‌ **ചാല**. ദേശീയപാത 17- ചാലയിൽ കൂടെ ആണു കടന്നു പോകുന്നത്. ചാലയിലെ പ്രധാന ക്ഷേത്രങ്ങൾ ചാല ഭഗവതി ക്ഷേത്രം, മാക്കപ്പോതിക്കാവ് എന്നിവയാണു്. കണ്ണൂരിലെ ചിന്മയ വിദ്യാഭ്യാസ സ്ഥാപനങ്ങൾ ചാലയിലെ ചാലക്കുന്നിലാണു പ്രവർത്തിക്കുന്നത്.  കൂടാതെ സാധു മേരി കിംഗ്ഡം എന്ന അമ്യൂസ്മെന്റ് പാർക്കും ഇവിടെയാണു സ്ഥിതി ചെയ്യുന്നത്.

## ജനസംഖ്യാ വിവരം
2001 ലെ സെൻസസ് അനുസരിച്ച് ചാലയിലെ ജനസംഖ്യ 15,530 ആയിരുന്നു. ഇതിൽ പുരുഷന്മാർ 47% ഉം സ്ത്രീകൾ 53% ഉം ആണ്‌. ശരാശരി സാക്ഷരത 83% ആണ്‌. പുരുഷന്മാരിലെ സാക്ഷരത 86% ആണെങ്കിൽ സ്ത്രീകളിൽ 81% ആണ്‌. ജനങ്ങളിൽ 12% ആറു വയസിനു താഴെ പ്രായമുള്ളവരാണ്‌.
## മറ്റ് വിവരങൽ
3G

## അവലംബങ്ങൾ


വർഗ്ഗം:കണ്ണൂർ
ഗുരുദ്വാര ബംഗ്ല സാഹിബ്

thumb|200px|ഗുരുദ്വാര ബംഗ്ല സാഹിബ്
thumb|200px|സുവർണ്ണഗോപുരം

ഇന്ത്യയുടെ തലസ്ഥാന നഗരമായ ഡെൽഹിയിലെ ഒരു സിഖ് ആരാധാനലയമാണ് **ഗുരുദ്വാര ബംഗ്ല സാഹിബ്** (**Gurdwara Bangla Sahib** ) . ഡെൽഹിയിലെ പ്രസിദ്ധമായ കൊണാട്ട് പ്ലേസിനു സമീപം സ്ഥിതി ചെയ്യുന്ന ഇതിന്റെ മുകളിലുള്ള സുവർണ്ണ കുംഭഗോപുരം വളരെ ശ്രദ്ധേയമാണ്. 

## ചരിത്രം
ഗുരുദ്വാര ആദ്യകാലത്ത് പതിനേഴാം നൂറ്റാണ്ടിലെ ഭരണാധികാരിയായിരുന്ന രാജ ജയ് സിംഗിന്റേതായിരുന്നു. എട്ടാമത്തെ സിഖ് ഗുരുവായിരുന്ന ഗുരു ഹർ കിഷൻ ഡെൽഹിയിലായിരുന്ന സമയത്ത് ഇവിടെ താമസിച്ചിരുന്നു. അദ്ദേഹത്തിന്റെ കാലത്ത് വളരെയധികം പകർച്ച വ്യാധികളുള്ളവരെ ചികിത്സിക്കുന്നതിനിടയിൽ ഇവിടുത്തെ കിണറിൽ നിന്ന് അദ്ദേഹം വെള്ളം നൽകിയിരുന്നു. ഇത് പിന്നീട് വളരെ പുണ്യശക്തിയുള്ളതും, അസുഖങ്ങൾ മാറ്റുവാൻ കഴിവുള്ളതുമാണെന്ന് വിശ്വസിച്ചുപോരുന്നു. 

ഇന്ന് ഇത് സിഖുകാരുടെ  ഒരു പ്രധാന പുണ്യസ്ഥലമാണ്. 

## വിവരണങ്ങൾ
ഗുരുദ്വാരക്കകം പ്രധാനമായും ഒരു അമ്പലം, ഒരു അടുക്കള, ഒരു വലിയ കുളം, ഒരു സ്കൂൾ, ഒരു ആർട്ട് ഗാലറി എന്നിവ അടങ്ങുന്നതാണ്. ഇതിന്റെ അടുക്കളക്ക് സമീപമുള്ള വലിയ ഹാളിനകത്ത് എല്ലാവരും ഭക്ഷണം കഴിക്കാനായി ഉപയോഗിക്കുനു. ഇവിടെ സന്ദർശിക്കുന്ന ഭക്തർക്ക് ഭക്ഷണം തയ്യാ‍റാക്കുന്നത് സിഖ് സംഘടനയിലെ ആളുകളാണ്. 

വർഗ്ഗം:സിഖ് മതം
വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ
വർഗ്ഗം:ഗുരുദ്വാര
തുഗ്ലക്കാബാദ് കോട്ട

right|thumb|Tughlaqabad Fort, Tughlaqabad, Delhi
ഇന്ത്യയുടെ തലസ്ഥാനനഗരമായ ഡെൽഹിയിലെ ഒരു നശിച്ചുപോയ കോട്ടയാണ് **തുഗ്ലക്കാബാദ് കോട്ട** (ഹിന്ദി: तुग़लक़ाबाद क़िला, ഉർദു: **تغلق آباد قلعہ** *Tughlaqabad Qila*). 6.5 കി.മി നീളത്തിൽ ഉള്ള ഈ കോട്ട പണിതത് ,1321-ൽ  ഡെൽഹി സുൽത്താനേറ്റിന്റെ തുഗ്ലക്ക് വംശജനായ  ഗിയാസ് ഉദ്-ദിൻ തുഗ്ലക്ക്  ആണ്.
 
## രൂപകൽപ്പന
## ചിത്രശാല

File:Tomb_of_Ghayasuddin_Tughluq_-_Delhi_2.jpg
File:Tughlaqabad_Fort,_Tughlaqabad,_Delhi.jpg
File:Tughlaqabad_walls.jpg


വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ
വർഗ്ഗം:ഡൽഹിയിലെ കോട്ടകൾ
ഹെസ്റ്റിയ

ഗ്രീക്ക് ഐതിഹ്യത്തിലെ അടുപ്പിന്റെയും കുടുംബങ്ങളുടെയും ദേവതയാണ് **ഹെസ്റ്റിയ**. ഗ്രീക്ക് മിത്തോളജി അനുസരിച്ച്,ക്രോണസിന്റെയും റിയയുടെയും പുത്രിയാണ്. വീടുകളിൽനടത്തുന്ന  പൂജകളിൽ ആദ്യ അർപ്പിതം ഹെസ്റ്റിയക്കാണ് നിവേദിച്ചിരുന്നത്. പ്രൈറ്റാനെമുകളുടെ അടുപ്പുകൾ ഹെസ്റ്റിയയുടെ ക്ഷേത്രമായി പ്രവർത്തിച്ചു. പുതിയ കോളനികൾ സ്ഥാപിക്കുമ്പോൾ മാതൃ നഗരത്തിലെ പൊതു അടുപ്പിൽ നിന്ന് പുതിയ സ്ഥലത്തേക്ക് തീ കൊണ്ടുപോയിരുന്നു. റോമൻ ഐതിഹ്യത്തിലെ വെസ്റ്റ, ഹെസ്റ്റിയയുമായി ബന്ധപ്പെട്ട ദേവതയാണ്. ഗ്രീക്ക്-റോമൻ ഭവനങ്ങളിലെ അടുപ്പുകൾ ഒരിക്കലും അണച്ചിരുന്നില്ല. അണക്കുകയാണെങ്കിൽത്തന്നെ, അത് ആചാരപരമായി വിവിധ ചടങ്ങുകളോടെയാണ് ചെയ്യുന്നത്. ശുദ്ധീകരണത്തിന്റെയും പുനരുദ്ധാനത്തിന്റെയും ക്രീയകൾക്കുശേഷം അടുപ്പ് വീണ്ടും കത്തിക്കുകയും ചെയ്യും.

## അവലംബം

വർഗ്ഗം:ഗ്രീക്ക് ദൈവങ്ങൾ
പഹ്ലവർ

മനുസ്മൃതി, പുരാണങ്ങൾ, രാമായണം, മഹാഭാരതം, ബൃഹത്സംഹിത, തുടങ്ങിയ ഗ്രന്ഥങ്ങളിൽ പരാമർശിക്കുന്ന ഒരു ജനതയാണ് **പഹ്ലവർ**.

ചില ഗ്രന്ഥങ്ങളിൽ പഹ്ലവരെയും തെക്കേ ഇന്ത്യയിലെ രാജവംശമായ പല്ലവരെയും പര്യായങ്ങളായി ഉപയോഗിച്ചിരിക്കുന്നു. വായുപുരാണം *പഹ്ലവരും* *പല്ലവരും* തമ്മിൽ വേർതിരിച്ചു കാണുമ്പോൾ വാമനപുരാണം, മത്സ്യപുരാണം എന്നിവ ഇരുവരെയും *പല്ലവർ* എന്ന് വിശേഷിപ്പിക്കുന്നു. ബ്രഹ്മാണ്ഡപുരാണം, മാർക്കണ്ഡേയപുരാണം, എന്നിവ ഇരുവരെയും *പഹ്ലവ* എന്നും *പല്ലവ* എന്നും വിശേഷിപ്പിക്കുന്നു. മഹാഭാരതത്തിലെ *ഭീഷ്മപർവ്വവും* (6.11.66) പല്ലവരെയും പഹ്ലവരെയും വേർതിരിച്ചുകാണുന്നില്ല.

പരാശികർ (ശകർ) ആണ് പല്ലവർ എന്നും പറയപ്പെടുന്നു. പി. കാർണഗിയുടെ അഭിപ്രായത്തിൽ, പാർഥിയൻ ഭാഷയായ പലുവി അല്ലെങ്കിൽ പെഹൽവി സംസാരിച്ചിരുന്ന ജനതയാവണം പഹ്ലവർ. ബുഹ്ലറിന്റെ അഭിപ്രായത്തിലും പഹ്ലവർ പാർഥിയർ എന്ന് അർത്ഥം വരുന്ന *പാർഥവ* എന്നതിന്റെ ഇന്ത്യൻ രൂപമാണ്.. ക്രി.മു. 4-ആം നൂറ്റാണ്ടിലെ കാത്യായന വർത്തിക *ശക-പാർഥവ* എന്ന് പരാമർശിക്കുന്നു, ഇത് ശക-പാർഥിയരെക്കുറിച്ചുള്ള അറിവ് (ഒരുപക്ഷേ വാണിജ്യം വഴി) പ്രദർശിപ്പിക്കുന്നു .

## അവലംബം


വർഗ്ഗം:ഇന്ത്യയിലെ സാമ്രാജ്യങ്ങളും രാജ്യങ്ങളും
ഡിമീറ്റർ

ഗ്രീക്ക് ഐതിഹ്യത്തിൽ ധാന്യങ്ങളുടേയും ഫലഭൂവിഷ്ടതയുടേയും ദേവതയാണ് **ഡിമീറ്റർ**. ക്രോണസിന്റെയും റിയയുടെയും പുത്രിയാണ്. ബിസി 7-ആം നൂറ്റാണ്ടിൽ ഹോമർ എഴുതിയ കീർത്തനത്തിൽ ഡിമീറ്ററിനെ "ഋതുക്കൾ കൊണ്ടുവരുന്നവളായി" വിശേഷിപ്പിക്കുന്നു. ഡിമീറ്റർ ഉൾപ്പെടുന്ന ഒളിമ്പ്യൻ ദൈവങ്ങളുടെ സൃഷ്ടിക്ക് വളരെക്കാലം മുമ്പ് തന്നെ ഡിമീറ്ററിനെ ആരാധിച്ചിരുന്നുവെന്ന് ഇതിലൂടെ മനസ്സിലാക്കാം. റോമൻ ഐതിഹ്യത്തിലെ സെറസ് ഡിമീറ്ററിന് സമമായ ദേവിയാണ്.
## അവലംബം


വർഗ്ഗം:ഗ്രീക്ക് ദൈവങ്ങൾ
അഫ്രൊഡൈറ്റി

ഗ്രീക്ക് ഐതിഹ്യത്തിൽ സ്നേഹത്തിന്റെയും സൗന്ദര്യത്തിന്റെയും ദേവതയാണ് **അഫ്രൊഡൈറ്റി**. യുറാനസിനെ പുത്രനായ ക്രോണസ് രാജസ്ഥാനത്തുനിന്നും പുറത്താക്കിയപ്പോഴാണ് അഫ്രൊഡൈറ്റി ഉണ്ടായതെന്ന് ഗ്രീക്ക് കവി ഹെസിയോഡ് പറയുന്നു. ക്രോണസ് യുറാനസിന്റെ വെട്ടിമാറ്റിയ ലിംഗം കടലിലേക്കെറിയുകയും, *അഫ്രോസ്* അഥവാ കടൽപ്പതയിൽ നിന്ന് അഫ്രൊഡൈറ്റി ഉയർന്ന്  വരികയും ചെയ്തത്രെ. ഇലിയഡിൽ സ്യൂസിന്റേയും ഡയോണിന്റേയും മകളായാണ് അഫ്രൊഡൈറ്റി  ചിത്രീകരിക്കപ്പെട്ടിരിക്കുന്നത്   . 

ഇവരുടെ സൗന്ദര്യം കണ്ട് അസൂയ മൂലം തങ്ങളുടെ ഇടയിൽ യുദ്ധമുണ്ടാകുമെന്ന് ദേവന്മാർ ഭയന്നു. അതിനാൽ സ്യൂസ് ഭീഷണിയാകാൻ സാധ്യതയില്ലാത്ത ഹെഫാസ്റ്റസിന് അഫ്രൊഡൈറ്റിയെ വിവാഹം ചെയ്തുകൊടുത്തു. റോമൻ ഐതിഹ്യത്തിലെ വീനസ് ദേവി ഇവർക്ക് തുല്യമാണ്. 

വിവാഹിതയെങ്കിലും പല ദേവന്മാരും മനുഷ്യരും ആയി അഫ്രൊഡൈറ്റി ബന്ധപ്പെടുന്നുണ്ട്.  അറീസ്  ആണ് അതിൽ പ്രധാനി. ഹെർമീസുമായുള്ള രഹസ്യബന്ധത്തിൽ നിന്നാണ് ആണും പെണ്ണും കെട്ട  ഹെർമാഫ്രൊഡൈറ്റസ്  എന്ന മകന്റെ ജനനം. ഹെഫാസ്റ്റസുമായുള്ള വിവാഹത്തിന് സമ്മാനമായി കിട്ടിയ പൊന്നരഞ്ഞാണം ഉപയോഗിച്ച് ഇഷ്ടമുള്ളവരെ വശീകരിക്കാൻ അഫ്രൊഡൈറ്റിക്ക് കഴിയുമെന്നായിരുന്നു വിശ്വാസം.

### അവലംബം


വർഗ്ഗം:ഗ്രീക്ക് ദൈവങ്ങൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
ചിന്നാർ വന്യജീവി സംരക്ഷണകേന്ദ്രം

കേരളത്തിലെ ഇടുക്കി ജില്ലയിലെ ദേവികുളം താലൂക്കിൽ ഉൾപ്പെടുന്ന മറയൂരിനടുത്താണ് ചിന്നാർ വന്യമൃഗസംരക്ഷണകേന്ദ്രം (Chinnar Wildlife Sanctuary) സ്ഥിതിചെയ്യുന്നത്.  കേരളത്തിലെ സംരക്ഷിതപ്രദേശങ്ങളിലെ 18 വന്യജീവി സങ്കേതങ്ങളിൽ  ഒന്നാണിത്. 7 കോളനികളിലും ഹിൽ പുലയർ 4 കോളനികളിലുമായി താമസിക്കുന്നു.രണ്ട് സമുദായങ്ങൾക്കും സാമൂഹികവും സാംസ്കാരികവും നരവംശശാസ്ത്രപരവുമായ വൈവിദ്ധ്യങ്ങളുണ്ട്.
## ജന്തുജാലം
വിവിധയിനം ജന്തുജാലങ്ങളാൽ ചിന്നാർ വന്യജീവി സങ്കേതം സമ്പന്നമാണ്. ആന,ഇന്ത്യൻ പുള്ളിപ്പുലി,പുള്ളിമാൻ, ഗൗർ, ബംഗാൾ കടുവ, സാമ്പാർ മാൻ കുരങ്ങുവർഗ്ഗത്തിൽ ഉൾപ്പെട്ട  കോമൺ ലംഗൂർ,(common langur), ബോണറ്റ് മക്കാക്ക്(bonnet macaque),ഗ്രേ ലംഗൂർ(ഹനുമാൻ കുരങ്ങ്,gray langur,വരയാട്, തുരുമ്പിച്ച പുള്ളികളുള്ള പൂച്ച(rusty-spotted cat), ചാമ്പൽ മലയണ്ണാൻ(Grizzled giant squirrel)എന്നിവയുൾപ്പെടെ 28 സസ്തനികൾ ഇവിടെയുണ്ട്.ചാമ്പൽ മലയണ്ണാന്റെ തനത് ആവാസവ്യവസ്ഥയുള്ള കേരളത്തിലെ ഏകവനപ്രദേശമാണ് ചിന്നാർ.  മഞ്ഞ തൊണ്ടയുള്ള ബുൾബുൾ ഉൾപ്പെടെ 225 ഇനം പക്ഷികളും 29 ഇനം പാമ്പുകളും, ഇന്ത്യൻ നക്ഷത്ര ആമ, കേരളത്തിലെ ഏറ്റവും വലിയ മഗ്ഗർ മുതലകൾ എന്നിവയുൾപ്പെടെ 52 ഇനം ഉരഗങ്ങൾ  ചിന്നാർ വന്യജീവി സങ്കേതത്തിലുണ്ട്. ചിന്നാർ, പാമ്പാർ നദികളിൽ കാണപ്പെടുന്ന 14 മത്സ്യ ഇനങ്ങളിൽ ഗരാ മുള്ളിയ,(Garra mullya), river-carp baril, റിവർ-കാർപ്പ് ബാരിൽ,(river-carp baril ഭീമൻ ഡാനിയോ,(giant danio) വംശനാശഭീഷണി നേരിടുന്ന   ഡെക്കാൻ മഹ്സീർ (Deccan mahseer) എന്നിവ ഉൾപ്പെടുന്നു.15 ഇനം ഉഭയജീവികൾ;156 ഇനം ചിത്രശലഭങ്ങൾ,എന്നിവ കൂടാതെ 2016-ൽ 101 ഇനം ചിലന്തികളെയും  ഇവിടെ കണ്ടെത്തിയിട്ടുണ്ട്.
  
## സസ്യജാലങ്ങൾ
ചിന്നാർ വന്യജീവി സങ്കേതത്തിൽ 963 ഇനം പൂച്ചെടികളുണ്ട്. സങ്കേതത്തിൽ    ധാരാളം പുൽമേടുകളും   തെക്കുപടിഞ്ഞാറൻ മേഖലയിൽ    പർവതനിരകളും ഉയരത്തിലുള്ള  ഷോലയും നനവുള്ള ഇലപൊഴിയും വനങ്ങളും  മധ്യഭാഗത്ത് വരണ്ട ഇലപൊഴിയും കാടുകളും  താഴ്‌വരയുടെ കിഴക്കൻ അറ്റങ്ങളിൽ വരണ്ട ഇലപൊഴിയും കാടുകളുമാണുള്ളത്. അക്കേഷ്യ അറബിക്ക, അക്കേഷ്യ ല്യൂക്കോഫോളിയ, അക്കേഷ്യ കൺസിന്ന, പ്രോസ്‌പോറിസ് ജൂലിഫ്ലോറ, ഒപന്റിയ സ്‌ട്രിക്റ്റ എന്നിവയാണ് മുള്ളുള്ള സ്‌ക്രബ് വനങ്ങളിലെ വരണ്ട കാലാവസ്ഥയിൽ വളരുന്ന പ്രധാന സസ്യങ്ങൾ.       ചന്ദനമരങ്ങളും ഇവിടെ കാണപ്പെടുന്നുണ്ട്.
 

ലഘുചിത്രം|ചിന്നാർ  വന്യജീവി സങ്കേതത്തിലെ വാച്ച്‌ടവർ.==ചിത്രശാല==
ലഘുചിത്രം|ചിന്നാർ വന്യജീവിസങ്കേതത്തിലെ ആൺമയിൽ

പ്രമാണം:Chinnar Wildlife Sanctuary DSC 5670.jpg|ചെക്ക് പോസ്റ്റ്
പ്രമാണം:Chinnar Wildlife Sanctuary DSC 5677.jpg|പാമ്പാർ
പ്രമാണം:Chinnar Wildlife Sanctuary DSC 5684.jpg|മരം
പ്രമാണം:Chinnar Wildlife Sanctuary DSC 5774.jpg|
പ്രമാണം:Chinnar Wildlife Sanctuary DSC 5913.jpg|
പ്രമാണം:Chinnar Wildlife Sanctuary IMG 9072 (30).JPG|
പ്രമാണം:Chinnar Wildlife Sanctuary IMG 9072 (32).JPG|
പ്രമാണം:Chinnar Wildlife Sanctuary IMG 9072 (27).JPG|
പ്രമാണം:Chinnar Wildlife Sanctuary DSC 5957.jpg|
പ്രമാണം:Chinnar Wildlife Sanctuary IMG 9072 (52).JPG|


## ഇതും കാണുക
* കേരള വനം വകുപ്പ്

## അവലംബം

## പുറത്തേക്കുള്ള കണ്ണികൾ

* Chinnar Wildlife Sanctuary
* Idukki District map 

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:പെരിയാറിന്റെ വൃഷ്ടിപ്രദേശത്തുള്ള വന്യജീവി സങ്കേതങ്ങൾ
വർഗ്ഗം:ഇടുക്കി ജില്ല
വർഗ്ഗം:കേരളത്തിലെ സംരക്ഷിതപ്രദേശങ്ങൾ
കുറിഞ്ഞിമല സംരക്ഷണകേന്ദ്രം

കേരളത്തിലെ ഇടുക്കി ജില്ലയിൽ  ദേവികുളം താലൂക്കിൽ പെടുന്ന കൊട്ടകമ്പൂർ, വട്ടവട ഗ്രാമങ്ങൾ ഉൾപ്പെടുന്ന 32 ചതുരശ്ര കി.മി നീലക്കുറിഞ്ഞി കൃഷി പ്രദേശമാണ് **കുറിഞ്ഞിമല സംരക്ഷണപ്രദേശം** എന്നറിയപ്പെടുന്നത്. ഇന്ത്യയിൽ പ്രത്യേക സസ്യത്തിന് വേണ്ടി നിലവിൽവന്ന ഒരു ഉദ്യാനമാണ്.  പന്ത്രണ്ട് വർഷത്തിലൊരിക്കൽ പൂക്കുന്ന കുറിഞ്ഞികളുടെ സംരക്ഷണത്തിന് വേണ്ടിയാണ് ഇത് ആരംഭിച്ചത്. ഇടുക്കി ദേവികുളം താലുക്കിലെ കൊട്ടാക്കമ്പൂർ, വട്ടവട വില്ലേജുകളിലെ 3200 ഹെക്റ്റർ പ്രദേശത്താണ് ഉദ്യാനം.
## ചരിത്രം
ഒക്ടോബർ 7, 2006 നാണ് അന്നത്തെ കേരളവനംവകുപ്പ് മന്ത്രിയായിരുന്ന ബിനോയ് വിശ്വം ഈ പ്രദേശത്തെ ഒരു സംരക്ഷണകേന്ദ്രമായി പ്രഖ്യാപിച്ചത്. 2006-ൽ നീലകുറിഞ്ഞി പൂത്ത സമയത്ത് ഇവിടേക്ക് 10 ലക്ഷത്തിലധികം സഞ്ചാരികൾ കുറിഞ്ഞിമലയിലേക്കും മൂന്നാറിലേക്കുമായി എത്തുകയുണ്ടായി.  സർക്കാർ വിഞ്ജാപനം അനുസരിച്ച് ഈ പ്രദേശത്തെ പ്രത്യേക ജൈവവൈവിധ്യം നിലനിർത്തുന്നതിന് ഇത് ഒരു സംരക്ഷണമേഖലയാക്കേണ്ടത് ആവശ്യമാണ്. സ്വകാര്യ ഭൂമികളും, നിയമപരമായി നിലനിൽക്കുന്ന സ്ഥാപനങ്ങളേയും സംരക്ഷിതമേഖലയിൽ നിന്ന് ഒഴിവാ‍ക്കിയിട്ടുണ്ട്. 

## വന്യജീവി
ഇവിടത്തെ വനങ്ങളിൽ ആന, കാട്ടുപോത്ത്, നീലഗിരി താർ ,മാൻ എന്നീ ജീവികൾ കാണപ്പെടുന്നു. 
## അവലംബം

വർഗ്ഗം:ഇടുക്കി ജില്ല
ദശരഥൻ

ഭാരതീയ പുരാണേതിഹാസമായ രാമായണത്തിലെ  ഒരു കഥാപാത്രമാണ് **ദശരഥൻ** (Sanskrit: दशरथ, IAST *Daśaratha*, Malay: *Dasarata*, Thai: *Thotsarot*). ഇക്ഷ്വാകുവംശത്തിലെ അജമഹാരാജാവിന്റെയും ഇന്ദുമതി എന്ന രാജ്ഞിയുടെയും പുത്രനും പിന്തുടർച്ചക്കാരനും അയോധ്യയിലെ രാജാവുമായിരുന്നു ദശരഥൻ. ദശരഥന്റെ യഥാർത്ഥ നാമം നേമി എന്നായിരുന്നു. രഥം ഏകകാലത്തിൽ പത്തു ദിക്കുകളിലേക്കും അഭിമുഖമാക്കിക്കൊണ്ട് സാരഥ്യവൈദഗ്ഗ്ദ്ധ്യത്തോടുകൂടി സമരചാതുര്യം പ്രകടിപ്പിച്ചതുകൊണ്ട് ഇദ്ദേഹത്തിന് ബ്രഹ്മാവിൽ നിന്ന് ദശരഥൻ എന്ന പേരു ലഭിച്ചു.കോസലരാജ്യത്തിന്റെ തലസ്ഥാനമായ അയോദ്ധ്യയായിരുന്നു ദശരഥന്റെ രാജധാനി. ദശരഥന്റെ മന്ത്രിമാരിൽ പ്രാധാനി സുമന്ദ്രനാണ്.സരയൂനദിയുടെ തീരത്താണ് അയോദ്ധ്യ സ്ഥിതി ചെയ്തിരുന്നത്.  വിഷ്ണുവിന്റെ അവതാരവും രാമായണത്തിലെ പ്രധാനകഥാപാത്രവുമായ രാമന്റെ പിതാവ് കൂടിയാണ് ദശരഥൻ. 
ദശരഥനു മൂന്ന് ഭാര്യമാരുണ്ടായിരുന്നു. കൌസല്യ, കൈകേയി,  സുമിത്ര എന്നിവരായിരുന്നു ഇവർ. ഇതിൽ കൌസല്യയിൽ ദശരഥന് പുത്രനായി രാമനും, കൈകേയിയിൽ പുത്രനായി ഭരതനും, സുമിത്രയിൽ പുത്രനായി ശത്രുഘ്നനും,ലക്ഷ്മണനും അടക്കം നാലു പുത്രന്മാർ ആണ് ഉണ്ടായിരുന്നത്. ഇത് കൂടാതെ ദശരഥനു കൌസല്യയിൽ ശാന്ത എന്ന ഒരു പുത്രിയുമുണ്ടായിരുന്നു. . ദശരഥമഹാരാജാവിന്റെ പുത്രിയായ ശാന്തയെ  വളർത്തുപുത്രിയായി നൽകിയത് രോമപാദനനാണ്.ശാന്തയെ വിവാഹം കഴിച്ചത് ഋഷ്യശൃംഗൻ എന്ന മുനികുമാരനായിരുന്നു. ഈ മുനികുമാരനാണ് അംഗരാജ്യത്ത് ലോമപാദനുവേണ്ടി മഴപെയ്യിച്ചതും, ദശരഥ മഹാരാജാവിനു പുത്രന്മാരുണ്ടാവാൻ പുത്രകാമേഷ്ടിയാഗം കഴിച്ചതും.

ഒരിക്കൽ അസുരന്മാരുമായുണ്ടായ ഒരു യുദ്ധത്തിൽ തന്റെ ജീവൻ രക്ഷിച്ചതിന് ദശരഥൻ കൈകേയിക്ക് രണ്ടു വരങ്ങൾ കൊടുത്തു. ആ വരങ്ങൾ ആവശ്യമുള്ളപ്പോൾ ആവശ്യപ്പെട്ടോളാനും ദശരഥൻ കൈകേയിയെ അനുവദിച്ചു. ഈ ശപഥമാണ് ശ്രീരാമന്റെ പതിന്നാലു വർഷത്തെ വനവാസത്തിനു ഹേതുവായത്‌.

## അവലംബം


----
കൗസല്യ

ഭാരതീയ ഇതിഹാസമായ രാമായണത്തിലെ ഒരു കഥാ‍പാത്രമാണ് **കൗസല്യ**. (). അയോധ്യയിലെ രാജാവായിരുന്ന ദശരഥന്റെ മൂന്നു ഭാര്യമാരിൽ ആദ്യത്തെ പത്‌നി ആയിരുന്നു കൗസല്യ. കോസല രാജ്യത്തെ രാജാവിന്റെ മകളാണ് കൗസല്യ. കൗസല്യയുടെ പുത്രനാണ്‌ ശ്രീരാമൻ.

## ഇത് കൂടി കാണുക
*സുമിത്ര
*കൈകേയി

## അവലംബം

വർഗ്ഗം:രാമായണത്തിലെ കഥാപാത്രങ്ങൾ
സുമിത്ര

ഭാരതീയ ഇതിഹാസമായ രാമായണത്തിലെ ഒരു കഥാപാത്രമാണ് **സുമിത്ര**. (). അയോധ്യ രാജാവായിരുന്ന ദശരഥന്റെ മൂന്ന് ഭാര്യമാരിൽ മൂന്നാമത്തേതായിരുന്നു സുമിത്ര. ഇരട്ടപുത്രന്മാരായ ലക്ഷ്മണന്റേയും,  ശത്രുഘ്നന്റേയും മാതാവുമാണ്. പുരാണ രാജ്യമായ കാശിയിലാണ് സുമിത്രയുടെ ജനനം. ദശരഥന്റെ മൂന്നു ഭാര്യമാരിൽ ഏറ്റവും ബുദ്ധിമതി സുമിത്രയായിരുന്നു എന്ന് കണക്കാക്കപ്പെടുന്നു. കൂടാതെ രാമൻ വിഷ്ണുവിന്റെ അവതാരമാണെന്ന് ആദ്യം മനസ്സിലാക്കിയതു സുമിത്രയാണെന്നും പറയുന്നു      .

## ഇത് കൂടി കാണുക
* കൌസല്യ
* കൈകേയി

## അവലംബം

വർഗ്ഗം:രാമായണത്തിലെ കഥാപാത്രങ്ങൾ
കൈകേയി

ഭാരതീയ ഇതിഹാസമായ രാമായണത്തിലെ ഒരു കഥാ‍പാത്രമാണ് **കൈകേയി** (Sanskrit: कैकेयी, Kaikeyī, Malay: Kekayi, Thai: Kaiyakesi). അയോധ്യ ഭരിച്ചിരുന്ന ദശരഥ മഹാരാജാവിന്റെ മൂന്നു ഭാര്യമാരിൽ രണ്ടാമതായിരുന്നു. കൈകേയിക്ക് ഭരതൻ  എന്ന പുത്രൻ ഉണ്ടായിരുന്നു. കൈകേയിയുടെ ജന്മദേശം കേകയ രാജ്യമാണ്.  *കേകയത്തിൽ വന്നവൾ* എന്ന അർത്ഥമാണ് *കൈകേയി* എന്ന പദത്തിനുള്ളത്. 

ഒരിക്കൽ അസുരന്മാരുമായുണ്ടായ ഒരു യുദ്ധത്തിൽ തന്റെ ജീവൻ രക്ഷിച്ചതിന് ദശരഥൻ കൈകേയിക്ക് രണ്ടു വരങ്ങൾ കൊടുത്തു. ആ വരങ്ങൾ ആവശ്യമുള്ളപ്പോൾ ആവശ്യപ്പെട്ടോളാനും ദശരഥൻ കൈകേയിയെ അനുവദിച്ചു. മന്ഥരയുടെ ഉപദേശങ്ങൾ കേട്ട്, പണ്ട് തനിക്കു തന്ന രണ്ടു വരങ്ങളെക്കുറിച്ച് കൈകേയി ദശരഥനെ ഓർമിപ്പിച്ചു. ഭരതനെ അയോധ്യയുടെ രാജാവാക്കണമെന്നും രാമനെ പതിന്നാലുവർഷത്തേക്ക് കാട്ടിലേക്ക് അയക്കണമെന്നും ആവശ്യപ്പെട്ടു. പിതാവിന്റെ വാക്ക് പാലിക്കപ്പെടാൻ ശ്രീരാമൻ സ്വയം വനവാസം തിരഞ്ഞെടുത്തു.

## ഇത് കൂടി കാണുക
*കൗസല്യ
*സുമിത്ര

## അവലംബം

## പുറത്തേക്കുള്ള കണ്ണികൾ

വർഗ്ഗം:രാമായണത്തിലെ കഥാപാത്രങ്ങൾ
മാർത്താണ്ഡവർമ്മ (വിവക്ഷകൾ)

* മാർത്താണ്ഡവർമ്മ - അനിഴംതിരുനാൾ മാർത്താണ്ഡവർമ്മ എന്ന തിരുവിതാംകൂർ മഹാരാജാവ്. മാർത്താണ്ഡവർമ്മ എന്ന പേരിൽ പൊതുവേ അറിയപ്പെടുന്നത് ഇദ്ദേഹമാണ്.
* തിരുവിതാംകൂറിന്റെ നിരവധി ഭരണാധികാരികൾ മാർത്താണ്ഡവർമ്മ എന്ന സ്ഥാനപ്പേര് ഉപയോഗിച്ചിരുന്നു.
* മാർത്താണ്ഡവർമ്മ (ചലച്ചിത്രം) - 1933 ലെ ഒരു മലയാളചലച്ചിത്രം
* മാർത്താണ്ഡവർമ്മ (നോവൽ) - സി.വി. രാമൻപിള്ള എഴുതിയ ഒരു നോവൽ.
* ആർ. മാർത്താണ്ഡ വർമ്മ:ഇന്ത്യൻ ന്യൂറോ സർജൻ
മന്ഥര

ഭാരതീയ ഇതിഹാസമായ രാമായണത്തിലെ ഒരു കഥാ‍പാത്രമാണ് **മന്ഥര**.  (), (**കൂനി** എന്നും അറിയപ്പെടുന്നു.) . കൈകേയിയോട് തന്റെ പുത്രനായ ഭരതൻ അയോധ്യയിലെ രാജാ‍വാകാൻ യോഗ്യനെന്ന് പറഞ്ഞ് ധരിപ്പിച്ച് രാമനെ കാട്ടിലേക്കയക്കാൻ കാരണമായത് മന്ഥരയാണ്. ഇത് മൂലം രാമൻ വനവാസത്തിനു പോകുകയും ചെയ്തു. 
മറ്റൊരു കഥയിൽ  ഇന്ദ്രൻ കൈകേയിയെക്കൊണ്ട് പറയിപ്പിച്ചതാണ് ഇതെന്നും പറയുന്നു. രാമൻ വനവാസം അനുഷ്ഠിച്ചാലേ, രാവണനെ രാമൻ കണ്ടുമുട്ടുകയുള്ളൂ എന്നും  കൊല്ലാൻ സാധിക്കുകയുള്ളൂ എന്നുമായിരുന്നു  ഇന്ദ്രന്റെ കണക്കുകൂട്ടൽ. 

## അവലംബം



വർഗ്ഗം:രാമായണത്തിലെ കഥാപാത്രങ്ങൾ
ആർട്ടിമിസ്

ഏറ്റവും വ്യാപകമായി ആരാധിക്കപ്പെട്ടിരുന്നതും ഏറ്റവും പഴക്കമുള്ളതുമായ ഗ്രീക്ക് ദൈവങ്ങളിൽ ഒരാളാണ് **ആർട്ടിമിസ് ദേവത**. ക്ലാസിക്കൽ കാലഘട്ടത്തിലെ ഗ്രീക്ക് ഐതിഹ്യത്തിൽ ആർട്ടിമിസ് സ്യൂസിന്റെയും ലെറ്റൊയുടെയും പുത്രിയും അപ്പോളോ ദേവന്റെ ഇരട്ട സഹോദരിയുമാണ്. ഹെലനിക് സംസ്കാരത്തിൽ ഇവർ കാടുകളുടെയും കുന്നുകളുടേയും പ്രസവത്തിന്റേയും കന്യകാത്വത്തിന്റെയും വേട്ടയുടെയും ദേവതയായിരുന്നു. അമ്പും വില്ലും പിടിച്ച് നിൽക്കുന്ന ഒരു വേട്ടക്കാരിയായാണ് ആർട്ടിമിസിനെ പൊതുവെ ചിത്രീകരിക്കാറ്. മാനും സൈപ്രസ് വൃക്ഷവും ആർട്ടിമിസിന് വിശുദ്ധമാണ്. പിന്നീടുള്ള ഹെലനിക് കാലഘട്ടത്തിൽ പ്രസവ സഹായകയായ പുരാതന ദേവത എയ്ലെയ്ത്യ, ആർട്ടിമിസ് ദേവതയുമായി സമന്വയിക്കപ്പെട്ടു.

പിന്നീട് ഗ്രീസിലെ ചന്ദ്ര ദേവതയായ സെലീൻ എന്ന ടൈറ്റനും ആർട്ടിമിസുമായി ഏകീകരിക്കപ്പെട്ടു. അതിനുശേഷം ആർട്ടിമിസിന്റെ രൂപത്തിൽ തലക്കുമുകളിലായി ഒരു ചന്ദ്രക്കലയും ചേർക്കുവാൻ തുടങ്ങി. റോമൻ ദേവത ഡയാന, ഇട്രുസ്കൻ ദേവത ആർട്ടുമി, കാരിയൻ ദേവത ഹെകാറ്റെ എന്നിവർ ആർട്ടിമിസ് സങ്കല്പവുമായി സമാനതയുള്ളവരാണ്. 

വർഗ്ഗം:ഗ്രീക്ക് ദൈവങ്ങൾ
ശാഹി രാജവംശങ്ങൾ

ക്രി.വ. 3-ആം നൂറ്റാണ്ടിൽ കുശാന സാമ്രാജ്യത്തിന്റെ അസ്തമയം മുതൽ ക്രി.വ. 9-ആം നൂറ്റാണ്ടിന്റെ ആരംഭം വരെ കിഴക്കൻ അഫ്ഗാനിസ്ഥാനിലെ കാബൂൾ താഴ്വരയുടെ ഭാഗങ്ങളും പഴയ ഗാന്ധാര പ്രവിശ്യയും (വടക്കൻ പാകിസ്താനും കാശ്മീരും) ഭരിച്ചിരുന്ന വിവിധ രാജവംശങ്ങൾ ശാഹികൾ എന്നറിയപ്പെട്ടിരുന്നു (ദേവനാഗരി शाही), **സാഹി** , അഥവാ **ശാഹിയ**  
## തുർക്കി ശാഹി രാജവംശം
ആദ്യകാല ശാഹി രാജാക്കന്മാർ തുർക്കിക് വംശപരമ്പരയിൽപ്പെട്ടവരായിരുന്നെന്നാണ് അൽ ബിറൂണി പറയുന്നത്. അതുകൊണ്ട് ഇവർ തുർക്കി ശാഹികൾ എന്നറിയപ്പെടുന്നു. എങ്കിലും ഇവർ കനിഷ്കന്റെ വംശപാരമ്പര്യം അവകാശപ്പെട്ടിരുന്നു എന്നും ഇതേ സമയം തന്നെ ഇവർ തിബറ്റൻ പാരമ്പര്യവും അവകാശപ്പെടുന്നു എന്നും അൽ ബിറൂണി പറയുന്നു. എന്നാൽ ഇവരെക്കുറിച്ചുള്ള അൽ ബിറൂണിയുടെ പ്രസ്താവനകൾ പൂർണമായും സത്യമാകാൻ വഴിയില്ല. തുർക്കിക് ശാഹികൾ 60 തലമുറകൾ രാജ്യം ഭരിച്ചിരുന്നു എന്നുള്ള ഇദ്ദേഹത്തിന്റെ പ്രസ്താവന അവിശ്വസനീയമാണ്.
## ഹിന്ദു ശാഹി രാജവംശം
തുർക്കി ശാഹി കുടുംബത്തിലെ അവസാനരാജാവിനെ കല്ലർ എന്നു പേരുള്ള അദ്ദേഹത്തിന്റെ ബ്രാഹ്മണനായിരുന്ന ഒരു മന്ത്രി നിഷ്കാസിതനാക്കി. കല്ലർ തുടർന്ന് സ്ഥാപിച്ച സാമ്രാജ്യം ഹിന്ദു ശാഹി രാജവംശം എന്നറിയപ്പെടുന്നു.

## കുറിപ്പുകൾ
* 
## അവലംബം


വർഗ്ഗം:ഷാഹി രാജവംശം
വർഗ്ഗം:പാകിസ്താന്റെ ചരിത്രം
വർഗ്ഗം:അഫ്ഗാനിസ്താനിലെ സാമ്രാജ്യങ്ങൾ
ഹെർമീസ്

ഗ്രീക്ക് ഐതിഹ്യത്തിലെ ദൈവങ്ങളുടെ സന്ദേശവാഹകനായ ദേവനാണ് **ഹെർമീസ്**. ഒളിമ്പ്യൻ ദൈവങ്ങളിൽ ഒരാളാണ്. അതിർത്തികളുടേയും അവ കടക്കുന്നവരുടേയും ആട്ടിടയന്മാരുടെയും കന്നുകാലികളെ മേയ്ക്കുന്നവരുടെയും കള്ളന്മാരുടെയും വഴിയാത്രക്കാരുടെയും സംരക്ഷകനാണിദ്ദേഹം. പ്രസംഗകരുടേയും സാഹിത്യത്തിന്റെയും കവികളുടേയും കായികാഭ്യാസങ്ങളുടെയും അളവുകളുടെയും കണ്ടുപിടിത്തങ്ങളുടെയും വ്യാപാരത്തിന്റെയും കള്ളന്മാരുടെയും നുണയന്മാരുടെയും കുശാഗ്രബുദ്ധിയുടെയും ദേവനാണ്. ആമ, പൂവൻ കോഴി, ചിറകുകളുള്ള ചെരിപ്പുകൾ, കഡുഷ്യസ് എന്ന വടി എന്നിവയാണ് ഹെർമീസിന്റെ ചിഹ്നങ്ങൾ. റോമൻ ഐതിഹ്യത്തിലെ മെർക്കുറി ഇദ്ദേഹത്തിന് സമാന്തരമായ ദേവനാണ്.

വർഗ്ഗം:ഗ്രീക്ക് ദൈവങ്ങൾ
അറീസ്

ഗ്രീക്ക് ഐതിഹ്യത്തിൽ സ്യൂസിന്റെയും ഹീരയുടെയും പുത്രനാണ് **അറീസ്**. യുദ്ധത്തിന്റെ ഒളിമ്പ്യൻ ദൈവമായാണ് പൊതുവെ വിശേഷിപ്പിക്കപ്പെടാറുള്ളതെങ്കിലും കൃത്യമായി പറഞ്ഞാൽ അറീസ് രക്തദാഹത്തിന്റെയും കൊലയുടേയും ദേവനാണ്. കഴുകൻ, പട്ടി, കത്തുന്ന ചൂട്ട്, കുന്തം എന്നിവയാണ് അറീസിന്റെ ചിഹ്നങ്ങൾ. റോമൻ ഐതിഹ്യത്തിലെ മാർസ് അറീസിന് സമനാണ്.
റോമൻ ഐതിഹ്യത്തിലെ  വീനസ്  ആയ  ആഫ്രോഡൈറ്റി ആരെസിന്റെ കാമുകിയാണ്.

വർഗ്ഗം:ഗ്രീക്ക് ദൈവങ്ങൾ
ഡൈനീഷ്യസ്

ഗ്രീക്ക് ഐതിഹ്യത്തിലെ വീഞ്ഞിന്റെ ദേവനാണ് **ഡൈനീഷ്യസ്**. 12 ഒളിമ്പ്യന്മാരിൽ ഒരാളാണ്. പുരാതനഗ്രീക്കുകാർക്ക് ഡൈനീഷ്യസിന്റെ ആരാധന ആരംഭിച്ചതെവിടെയെന്ന് അറിവുണ്ടായിരുന്നില്ല. എന്നാൽ മിക്കവാറും എല്ലാ പുരാണങ്ങളിലും വിദേശത്തുനിന്നും വന്നതായാണ് ഡൈനീഷ്യസിനെ ചിത്രീകരിച്ചിരിക്കുന്നത്. 

ഡൈനീഷ്യസിന്റെ പിതാവ് സ്യൂസും മാതാവ് സിമിലെയുമാണ്. തീബ്സിലെ രാജകുമാരിയായിരുന്ന സിമിലെ ഡൈനീഷ്യസിനെ ഉദരത്തിൽ വഹിക്കുന്ന കാലത്ത് സ്യൂസുമായി വഴക്കിടുകയും സ്യൂസ് ഗർഭിണിയായ സിമിലെയെ തന്റെ വജ്രായുധമായ ഇടിമിന്നൽ കൊണ്ട് വധിക്കുകയും ചെയ്തു. എന്നാൽ ഹെർമസ് ദേവൻ ഉദരത്തിലെ കുഞ്ഞിനെ യാതൊരു പരുക്കുമേൽക്കാതെ പുറത്തെടുക്കുകയും പൂർണ വളർച്ച പ്രാപിക്കുംവരെ സ്യൂസ് ദേവന്റെ തുടയിൽ തയ്ച്ചു പിടിപ്പിച്ചു പരിരക്ഷിക്കുകയും ചെയ്തു. അവിടെയിരുന്നാണ് ഡൈനീഷ്യസ് വളർന്നത്. പൂർണവളർച്ചയെത്തിയപ്പോൾ ആ കുഞ്ഞ് പുറത്തെടുക്കപ്പെടുകയും 'രണ്ടു ജന്മമുള്ളവൻ'എന്നർഥത്തിൽ ഡൈനീഷ്യസ് എന്ന് പേര് നല്കപ്പെടുകയും ചെയ്തുവെന്നാണ് ഗ്രീക്ക് പുരാണ കഥാസാഗരത്തിൽ പരാമർശിച്ചിരിക്കുന്നത്.

**ബാക്കസ്** എന്ന പേരിലും അറിയപ്പെട്ടിരുന്ന ഇദ്ദേഹം ഉളവാക്കുന്ന ഉന്മാദത്തെ *ബാക്കെയിയ* എന്ന് വിളിക്കുന്നു. കൃഷിയുടെയും നാടകത്തിന്റെയും സംരക്ഷകനാണ് ഡയൊനൈസസ്. ഒരാളെ തന്റെ സാധാരണ വ്യക്തിത്വത്തിൽ നിന്ന് വിഭ്രാന്തിയിലൂടെയോ ഉന്മാദത്തിലൂടെയോ വീഞ്ഞിലൂടെയോ "രക്ഷിക്കുന്നയാൾ" എന്ന അർത്ഥത്തിൽ *എലുഥെറിയോസ്* (Liberator) അഥവാ വിമോചകൻ എന്നും ഇദ്ദേഹത്തിന് പേരുണ്ടായിരുന്നു. റോമൻ ഐതിഹ്യത്തിൽ ഇദ്ദേഹത്തിന് സമാന്തരനായ ദേവൻ ലിബർ ആണ്.

## അവലംബം

വർഗ്ഗം:ഗ്രീക്ക് ദൈവങ്ങൾ
റാഡിയോൺ R700

എടിഐ(ATI) ബ്രാൻഡ് നാമത്തിൽ അഡ്വാൻസ്ഡ് മൈക്രോ ഡിവൈസസ്സ് വികസിപ്പിച്ച ഗ്രാഫിക്സ് പ്രോസസ്സിംഗ് യൂണിറ്റ് സീരീസിന്റെ എഞ്ചിനീയറിംഗ് കോഡ്നാമമാണ് **റാഡിയോൺ ആർ700**. 2008 ജൂൺ 25-ന് റാഡിയോൺ എച്ച്ഡി 4800 സീരീസിന്റെ ഔദ്യോഗിക റിലീസിനൊപ്പം ഫയർസ്ട്രീം 9250, സിനിമ 2.0 ഇനീഷ്യേറ്റീവ് ലോഞ്ച് മീഡിയ ഇവന്റിന്റെ ഭാഗമായി 2008 ജൂൺ 16-ന് ആർവി770(RV770) എന്ന രഹസ്യനാമമുള്ള ഫൗണ്ടേഷൻ ചിപ്പ് പ്രഖ്യാപിക്കുകയും പ്രദർശിപ്പിക്കുകയും ചെയ്തു. മറ്റ് വകഭേദങ്ങൾ ആർവി790, മുഖ്യധാരാ ഉൽപ്പന്നമായ ആർവി730, ആർവി740, എൻട്രി ലെവൽ ആർവി710 എന്നിവ ഉൾപ്പെടുന്നു.

റാഡിയോണിന്റെ നേരിട്ടുള്ള മത്സരം എൻവിഡിയ(nVidia)യുടെ ജീഫോഴ്സ്(GeForce)200 സീരീസ് ആയിട്ടായിരുന്നു, അത് അതേ മാസം തന്നെ സമാരംഭിച്ചു.
## ആർക്കിടെച്കർ
ഈ ലേഖനം "റാഡിയോൺ എച്ച്ഡി 4000 സീരീസ്" എന്ന ബ്രാൻഡിന് കീഴിലുള്ള എല്ലാ ഉൽപ്പന്നങ്ങളെയും കുറിച്ചാണ്. എല്ലാ ഉൽപ്പന്നങ്ങളും ടെറാസ്കെയിൽ(TeraScale) 1 മൈക്രോ ആർക്കിടെക്ചർ നടപ്പിലാക്കുന്നു.
### എക്സിക്യൂഷൻ യൂണിറ്റുകൾ
സ്ട്രീം പ്രോസസ്സിംഗ് യൂണിറ്റ് എണ്ണം 800 യൂണിറ്റായി വർദ്ധിപ്പിച്ച് ആർവി770 ആർ600-ന്റെ ഏകീകൃത ഷേഡർ ആർക്കിടെക്ചർ വിപുലീകരിക്കുന്നു (R600-ന്റെ 320 യൂണിറ്റുകളിൽ നിന്ന്), 4 എഫ്ബി മാഡ്(FP MADD)/ഡിപി മാഡു(DP MADU)-കളും 11 ഷേഡർ കോറുകളും അടങ്ങുന്ന 10 എസ്ഐഎംഡി(SIMD)കോറുകളായി അവയെ ഗ്രൂപ്പുചെയ്യുന്നു 1MADU /ട്രാൻസെൻഡന്റൽ എഎൽയു(ALU). ആർവി770, ആർ600-ന്റെ 4 ക്വാഡ് ആർഒപി(ROP) ക്ലസ്റ്റർ എണ്ണം നിലനിർത്തുന്നു, എന്നിരുന്നാലും, അവ വേഗതയുള്ളതും ഇപ്പോൾ ആർ600 ആർക്കിടെക്ചറിന്റെ ഷേഡർ അധിഷ്ഠിത റിസോൾവിന് പുറമേ ഹാർഡ്‌വെയർ അധിഷ്‌ഠിത എഎ(AA) റിസോൾവും ഉണ്ട്. ആർവി770 ന് 10 ടെക്സ്ചർ യൂണിറ്റുകളും ഉണ്ട്, അവയിൽ ഓരോന്നിനും 4 അഡ്രസ്സുകൾ, 16 എഫ്ബി32 സാമ്പിളുകൾ, ഓരോ ക്ലോക്ക് സൈക്കിളിലും വരുന്ന 4 എഫ്ബി32 ഫിൽട്ടറിംഗ് ഫംഗ്ഷനുകൾ എന്നിവ കൈകാര്യം ചെയ്യാൻ കഴിയും.

## ഘടന
### എക്സിക്യുഷൻ യൂണിറ്റുകൾ




## അവലംബം


വർഗ്ഗം:ഗ്രാഫിക്സ് ഹാർഡ്‌വെയർ